sagorsarker/bangla-wikipedia huggingface dataset:
মোহাম্মদ আবদুল মুহিত

এম এ মুহিত বা মোহাম্মদ আবদুল মুহিত (জন্ম: ৪ জানুয়ারি, ১৯৭০) বাংলাদেশী পর্বতারোহী, যিনি ২০১১ খ্রিষ্টাব্দের ২১ মে দ্বিতীয় বাংলাদেশী হিসেবে এভারেস্ট পর্বত জয় করেন। এর আগে ২০১০ খ্রিষ্টাব্দের ২৩ মে প্রথম বাংলাদেশী হিসেবে মুসা ইব্রাহীম এভারেস্ট জয় করার কৃতিত্ব অর্জন করেন। আবদুল মুহিত, ঐ বছরই মুসার পাশাপাশি এভারেস্ট জয়ের জন্য যান, কিন্তু বিরূপ আবহাওয়ার কারণে তিনি সেবার ব্যর্থ হন। অবশেষে বাংলা মাউন্টেনিয়ারিং এ্যান্ড ট্রেকিং ক্লাবের একজন সদস্য হিসেবে এভারেস্ট জয়ের লক্ষ্যে আবারও যাত্রা করেন ২০১১ খ্রিষ্টাব্দের মার্চ মাসের শেষ সপ্তাহে, এবং অবশেষে তিনি সফল হন। তার এই সফলতার খবর, ঢাকাস্থ নেপালের দূতাবাসের বরাত দিয়ে নিশ্চিত করে বাংলাদেশের পররাষ্ট্র মন্ত্রণালয়ের বহিঃপ্রচারণা বিভাগ। এরপর ২০১২ সালের ১৯ মে নেপাল (দক্ষিণ মুখ) দিয়ে দ্বিতীয়বারের মত এভারেস্ট জয় করেন এম. এ. মুহিত।
ভোলার বোরহানউদ্দিন উপজেলার গঙ্গাপুরে ১৯৭০ খ্রিষ্টাব্দের ৪ জানুয়ারি জন্ম তার। বাবা মনোয়ার হোসেন মিয়া ও মা আনোয়ারা বেগম। তিনি পরিবারের বড় ছেলে। পরিবারে তারা ৪ বোন ও ৩ ভাই। বড় বোনের নাম জাকিয়া বেগম আঁখি। পুরান ঢাকার পোগোজ স্কুল থেকে এসএসসি (১৯৮৫), নটর ডেম কলেজ থেকে এইচএসসি (১৯৮৭), এবং ঢাকা সিটি কলেজ থেকে বি.কম. (১৯৮৯) পাস করেন। পেশা জীবনে তিনি ঢাকায় একটি বেসরকারি প্রতিষ্ঠানের কর্মকর্তা।
১৯৯৭ খ্রিষ্টাব্দের অক্টোবরে বন্ধুদের সাথে সীতাকুন্ডের চন্দ্রনাথ পাহাড়ে বন্ধুদের মধ্যে প্রথম ১৮০০ ফুট উচ্চতায় উঠে পর্বতারোহণ নেশায় মগ্ন হন তিনি। সেই নেশাই প্রেরণা দেয় তাকে। ২০০৪ খ্রিষ্টাব্দে এভারেস্ট বেস ক্যাম্প ও কালাপাথার ট্রেকিংয়ে অংশ নেন এবং ভারতের দার্জিলিংয়ের হিমালয়ান মাউন্টেনিয়ারিং ইনস্টিটিউট থেকে মৌলিক পর্বতারোহণ এবং একই প্রতিষ্ঠান থেকে ২০০৫ খ্রিষ্টাব্দে উচ্চতর পর্বতারোহণ প্রশিক্ষণ গ্রহণ করেন তিনি। এছাড়াও প্রস্তুতি হিসেবে বিভিন্ন সময় হিমালয়ের চুলু ওয়েস্ট (মে ২০০৭), মেরা (সেপ্টেম্বর ২০০৭), বিশ্বের অষ্টম উচ্চতম শৃঙ্গ মানাসলুর (মে ২০০৮), সিংগু, ও লবুজে শৃঙ্গে আরোহণ করেন তিনি।
এভারেস্ট জয়ের আগে আবদুল মুহিত, এভারেস্ট থেকে ২০ কিলোমিটার দূরে বিশ্বের ষষ্ঠ সর্বোচ্চ শৃঙ্গ চো ওয়ো (৮,২০১ মিটার) জয় করেন (২০০৯)। বাংলাদেশী পর্বতারোহীদের মধ্যে তিনিই প্রথম এই সাফল্য অর্জন করেন বলে জানা যায়। এছাড়াও তিনি দুবার বাংলাদেশের সর্বোচ্চ শৃঙ্গ তাজিনডং-এ আরোহণ করেন।
কালিকা পুরাণ

কালিকা পুরাণ (, ) (খ্রিস্টীয় দশম শতাব্দী) একটি হিন্দু ধর্মগ্রন্থ। অষ্টাদশ উপপুরাণের অন্যতম। প্রাপ্ত পাঠটিতে ৯৮টি অধ্যায় ও ৯০০০ শ্লোক রয়েছে। এটি কালী ও তাঁর কয়েকটি বিশেষ রূপের (যথা, গিরিজা, ভদ্রকালী ও মহামায়া) উদ্দেশ্যে রচিত একমাত্র গ্রন্থ। এই পুরাণে কামরূপ তীর্থের পর্বত ও নদনদী এবং কামাখ্যা মন্দিরের বিস্তারিত বর্ণনা পাওয়া যায়। কালী, কামাখ্যা ও দুর্গা সহ বিভিন্ন দেবীর পূজাপদ্ধতি এই পুরাণে লিপিবদ্ধ আছে। সেই কারণে এটি হিন্দুধর্মের শাক্ত শাখার ধর্মগ্রন্থ। সম্ভবত এই গ্রন্থ কামরূপ (বর্তমান অসম) বা বঙ্গদেশে লিখিত হয়েছিল। এই পুরাণ একটি গুরুত্বপূর্ণ শাস্ত্রগ্রন্থ। কারণ, অপেক্ষাকৃত আধুনিক কালের "নিবন্ধ" (স্মার্ত) লেখকগোষ্ঠী এটিকে শাক্তধর্মের একটি প্রধান ধর্মগ্রন্থ বলে উল্লেখ করেছেন। এই পুরাণে বেশ কিছু পূর্বপ্রচলিত পৌরাণিক উপাখ্যানেরও উল্লেখ রয়েছে। এই পুরাণ সেই সব বিরল হিন্দু ধর্মগ্রন্থের একটি যেখানে "হিন্দু" শব্দটি পাওয়া যায়।
কালিকা পুরাণের সবচেয়ে পুরনো মুদ্রিত সংস্করণটি হল ১৯০৭ সালে প্রাকশিত বোম্বাই ভেঙ্কটেশ্বর প্রেস সংস্করণটি। এরপর ১৯০৯ সালে কলকাতার বঙ্গবাসী প্রেস থেকে এর প্রথম মুদ্রিত বাংলা সংস্করণ প্রকাশিত হয়।
খনি প্রকৌশল

খনি প্রকৌশল বা মাইনিং ইঞ্জিনিয়ারিং প্রকৌশল পেশার একটি শাখা যা মূলত প্রকৃতি থেকে খনিজ পদার্থের উত্তোলন ও প্রক্রিয়াজাতকরণ সম্পর্কিত তত্ত্ব, বিজ্ঞান, প্রযুক্তি এবং এর প্রয়োগ নিয়ে কাজ করে থাকে।
আধুনিক সমাজের জন্য খনিজ পদার্থের উত্তোলন এবং এর প্রক্রিয়াকরণ হল অত্যন্ত আবশ্যিক একটি বিষয়। খনিজ পদার্থের উত্তোলন প্রক্রিয়ার প্রকৃতিজনিত কারণেই খনি এলাকার স্বাভাবিক প্রাকৃতিক পরিবেশের ব্যাঘাত ঘটে থাকে। তাই খনি প্রকৌশলীদের শুধুমাত্র খনিজ পদার্থের উত্তোলন নয় বরং এর ফলে পরিবেশের ক্ষতি যেন যতটা সম্ভব কম হয় সেদিকেও খেয়াল রাখতে হয়।
সভ্যতার শুরু থেকেই মানুষ পাথর এবং সিরামিক এবং পরবর্তীতে ভূপৃষ্ঠে প্রাপ্ত ধাতু ব্যবহার করে আসছে। আদিমকালে এসকল পদার্থ সাধারণত বিভিন্ন অস্ত্র এবং আনুষঙ্গিক সরঞ্জাম তৈরিতে ব্যবহৃত হত। উদাহরণস্বরুপ, উত্তর ফ্রান্স এবং দক্ষিণ ইংল্যান্ড এ প্রাপ্ত উচ্চমানের ফ্লিন্ট সাধারণত পাথর ভাংতে এবং আগুন ধরাতে ব্যবহৃত হত। সোয়াজিল্যান্ডের "লায়ন কেভ" (Lion Cave) হল প্রত্নতত্ত্ববিদদের খুঁজে পাওয়া সবচেয়ে পুরোন খনি। এখানে করা রেডিওকার্বন ডেটিং অনুসারে এই খনিটি প্রায় ৪৩,০০০ বছর পুরোন। প্রাচীন প্যালিওলেথিক মানুষেরা এই খনি হতে লৌহ সমৃদ্ধ হেমাটাইট উত্তোলন করত।
প্রাচীন রোমানরা খনি প্রকৌশলে নতুন যুগের সূচনা করে। তারা বৃহৎ পরিসরে খনিজ পদার্থ উত্তোলনের পন্থা আবিষ্কার করে, যার মধ্যে হাইড্রোলিক মাইনিং এর জন্য অসংখ্য নালার মাধ্যমে বিপুল পরিমাণ পানি আনার পদ্ধতি বিশেষভাবে উল্লেখযোগ্য। কিছু খনিতে আবার রোমানরা পানি চালিত ঘূর্ণায়মান চাকার মত কিছু যন্ত্রের প্রচলন করে যা স্পেনের রিও টিন্টোর তামার খনিতে ব্যাপক ভাবে ব্যবহৃত হত।
১৬২৭ সালে হাঙ্গেরী রাজ্যের (বর্তমান স্লোভাকিয়া) এক খনিতে প্রথমবারের মত বারুদ ব্যবহৃত হয়। বারুদের ব্যবহার ভারী পাথর ভাঙ্গা এবং মাটি নরম করার প্রক্রিয়াকে সহজ করে দেয়। শিল্প বিপ্লব খনি প্রকৌশলকে আরো সামনে এগিয়ে নিয়ে যায়। উন্নত বিস্ফোরক, বাষ্পচালিত পাম্প, ড্রিল প্রভৃতি সরঞ্জাম খনি প্রযুক্তিকে করে তোলে আরো আধুনিক।
খনি প্রকৌশলীরা পৃথিবীর অন্যতম উচ্চ বেতনপ্রাপ্ত প্রকৌশলী। অনুমান করা হয় যে এই পেশাটি স্বাভাবিকের চেয়ে বেশি পরিমাণে বিস্ত‌ৃতি লাভ করবে। সিনিয়র খনি প্রকৌশলীদের অবসরগ্রহণ, পৃথিবী জুড়ে খনিজ সম্পদের উত্তরোত্তর চাহিদা বৃদ্ধি এবং এই বিষয়ে পাঠদানকারী শিক্ষাপ্রতিষ্ঠানের স্বল্পতাই এর মূল কারণ। মার্কিন যুক্তরাষ্ট্রে প্রায় ৬,৯০০ খনি প্রকৌশলী কর্মরত আছেন যাদের গড় বেতন $৭৫,৯৬০। অস্ট্রেলিয়ায় একজন খনি প্রকৌশলীর গড় বেতন বছরে $১,৬০,০০০ । খনি প্রকৌশলীরা সাধারণত তেল ও গ্যাস উত্তোলন, বিভিন্ন প্রকার খনিজ উত্তোলন এবং কয়লা উত্তোলন খনিতে প্রকৌশলী হিসেবে নিয়োজিত থাকেন।
অতিআলোকীয় গতি

অতিআলোকীয় গতি () বলতে আলোর চেয়ে বেশি বেগে চলনকে বোঝায়। আইনস্টাইনের আপেক্ষিকতার বিশেষ সূত্র অনুসারে এটি সম্ভব না হলেও প্রকৃতিতে এমন কিছু ঘটনা পর্যবেক্ষণ করা গেছে। এর মধ্যে উল্লেখযোগ্য হচ্ছে সক্রিয় ছায়াপথ কেন্দ্রিনের কেন্দ্র থেকে আলোর কাছাকাছি বেগে নিসৃত জেটের বেগ। এই ঘটনার বেশ কিছু ব্যাখ্যা রয়েছে, তবে সবচেয়ে গ্রহণযোগ্য ব্যাখ্যা হচ্ছে, প্রকৃতপক্ষে জেটের বেগ আলোর চেয়ে বেশি নয়, কিন্তু বেগের আপেক্ষিকতার কারণে তাকে আমাদের আলোর চেয়ে বেশি বেগ সম্পন্ন মনে হয়।
অতিআলোকীয় গতিটি প্রথম ১৯০২ সালে ইয়াকোবুস কাপ্টাইন, নোভা জি কে পার্সেই (১৯০১ সালে) বিস্ফোরিত হওয়ার পর পর্যবেক্ষণ করেছিলেন। তাঁর আবিষ্কারটি জার্মান জ্যোতির্বিজ্ঞান "অ্যাস্ট্রোনমিশে ন্যাচারিচেনে" প্রকাশিত হয়েছিল এবং বহু দশক পরেও ইংরেজি-ভাষী জ্যোতির্বিদদের কাছ থেকে তেমন দৃষ্টি আকর্ষণ করেননি। 
এজিএন তথা সক্রিয় ছায়াপথ কেন্দ্রিনের কেন্দ্রীয় অতীবৃহৎ কৃষ্ণ বিবর এর প্রবৃদ্ধি চাকতি থেকে এ ধরনের জেট বের হয়। গ্যাসীয় এই জেটের বেগ থাকে আলোর বেগের খুব কাছাকাছি। কিন্তু জেটের গতিপথ আমাদের দৃষ্টিরেখার সাথে খুব কম উৎপন্ন করলে জেটের গতিকে আমাদের কাছে আলোর চেয়েও বেশি মনে হতে পারে। প্রকৃতিতে আসলে এমন কোন ঘটনা ঘটে না, এটি কেবলই আমাদের পর্যবেক্ষণের বিশেষ সীমাবদ্ধতা। নিচের চিত্রটির মাধ্যমে এজিএন জেটের অতিআলোকীয় বেগ প্রমাণ করা হচ্ছে।
ধরা যাক এজিএন এর কেন্দ্র থেকে নিসৃত একটি জেট AB বরাবর চলছে। t_1 সময়ে জেটের A বিন্দু থেকে একটি আলোকরশ্মি আমাদের দিকে আসতে শুরু করে এবং formula_1 সময় পর formula_2 সময়ে আরেকটি রশ্মি আমাদের দিকে আসে। আলোর বেগ যেহেতু সসীম সেহেতু বিন্দু দুটি থেকে আসা দুটি আলো আমাদের কাছে তথা O বিন্দুতে পৌঁছুতে কিছু সময় নেবে। উল্লেখ্য জেটের বেগ v এবং জেটটি A বিন্দু ও পর্যবেক্ষকের মধ্যকার সরলরেখাটির সাথে formula_3 কোণ উৎপন্ন করেছে, অর্থাৎ আমরা জেটটিকে formula_3 কোণে দেখছি। ওদিকে আবার B ও O বিন্দুর সংযোগরেখা O ও A বিন্দুর মধ্যকার রেখাটির সাথে formula_5 কোণ উৎপন্ন করে। নিচের সম্পর্কগুলো খুব সহজেই প্রতিষ্ঠা করা যায়,
A থেকে নিসৃত আলোকরশ্মিটি formula_10 সময়ে পর্যবেক্ষকের কাছে পৌঁছায়, আর B বিন্দু থেকে আসা রশ্মিটি পৌঁছায় formula_11 সময়ে। এ দুয়ের পার্থক্য নির্ণয় করা যায় এভাবে,
formula_20 হচ্ছে আমাদের পর্যবেক্ষণকৃত বিটা ফ্যাক্টর। এর মান যদি ১ এর চেয়ে বেশি হয় তার অর্থই হচ্ছে, ট্রান্সভার্স দিকে আমরা আলোর চেয়ে বেশি বেগ পর্যবেক্ষণ করছি। উল্লেখ্য আকাশে আমরা কেবল ট্রান্সভার্স বেগই পর্যবেক্ষণ করতে পারি, ট্রান্সভার্স মানে এখানে আকাশের একটি বিন্দু থেকে অন্য বিন্দুর দিকে। formula_20 এর সর্বোচ্চ মান কত হতে পারে সেটা যদি আমরা হিসেব করতে পারি তবেই বোঝা যাবে কীভাবে আলোর চেয়ে বেশি বেগ পর্যবেক্ষণ করা সম্ভব। সর্বোচ্চ মান বের করার উপায় হচ্ছে, রাশিটিকে ব্যবকলন করে, ব্যবকলনের ফলাফলকে শূন্য ধরা।
formula_28 এর মান সব সময় ১ থেকে বেশি, এবং formula_29 এর মান সব সময় ১ থেকে কম। কিন্তু formula_28-র মান যদি যথেষ্ট বেশি হয় তাহলে আমাদের পর্যবেক্ষণে formula_31 এর মান অবশ্যই ১ থেকে বেশি হবে। অর্থাৎ ট্রান্সভার্স বেগের সর্বোচ্চ মান আলোর বেগের চেয়ে বেশি হবে। এভাবেই আমরা অতিআলোকীয় বেগ পর্যবেক্ষণ করতে পারি।
আইভি রহমান

আইভি রহমান (৭ জুলাই ১৯৩৬ - ২৪ আগস্ট ২০০৪) বাংলাদেশের একজন রাজনীতিবিদ ও সমাজকর্মী ছিলেন। তার পুরো নাম "জেবুন্নাহার আইভি"। তিনি বাংলাদেশ আওয়ামী লীগের একজন সক্রিয় সদস্য ছিলেন। মুক্তিযুদ্ধ এবং সমাজসেবায় অনন্য ও গৌরবোজ্জ্বল ভূমিকা রাখার জন্য তিনি স্বাধীনতা দিবস পুরস্কার লাভ করেন।
আইভি রহমান ১৯৩৪ সালের ৭ জুলাই কিশোরগঞ্জ জেলার ভৈরব থানার চন্ডিবের গ্রামে জন্মগ্রহণ করেন। আট বোন ও চার ভাইয়ের মধ্যে তার অবস্থান ছিল পঞ্চম। তার বাবা জালাল উদ্দিন আহমেদ ঢাকা কলেজের অধ্যক্ষ ছিলেন। মা হাসিনা বেগম গৃহিণী ছিলেন। তার প্রাথমিক শিক্ষা জীবন ভৈরব থানার অন্তর্গত একটি বিদ্যালয়ে সম্পন্ন হয়। পরবর্তীতে তিনি ঢাকা বিশ্ববিদ্যালয় থেকে বাংলায় বি.এ (অনার্স) ডিগ্রী লাভ করেন৷
প্রয়াত রাষ্ট্রপতি ও বিশিষ্ট রাজনীতিবিদ জিল্লুর রহমান তাকে ১৯৫৮ সালের ২৭ জুন তারিখে নবম শ্রেণীতে অধ্যয়নকালীন সময়ে বিয়ে করেন। পারিবারিক জীবনে ১ পুত্র নাজমুল হাসান পাপন সাবেক সংসদ সদস্য ও ২ কন্যা সন্তান - তানিয়া ও ময়না'র মা ছিলেন তিনি৷
তিনি ঢাকা বিশ্ববিদ্যালয়ে অধ্যয়নরত অবস্থায় শেখ মুজিবুর রহমানের নীতি ও আদর্শে উদ্বুদ্ধ হয়ে গণতন্ত্রের সংগ্রামে আত্মনিয়োগ করেন৷ ১৯৭১ সালে বাংলাদেশের স্বাধীনতা যুদ্ধ শুরু হলে ভারতে অস্ত্র চালনা এবং প্রাথমিক চিকিৎসা সহায়তা প্রশিক্ষণ গ্রহণ করেন। এছাড়া তিনি জয়বাংলা রেডিওতে নিয়মিত কথিকা পাঠ করতেন৷ ১৯৬৯ সালে মহিলা আওয়ামী লীগের প্রতিষ্ঠাতা সাংগঠনিক সম্পাদকের দায়িত্ব পালন করেন।
১৯৭৮ সালে বাংলাদেশ আওয়ামী লীগের কেন্দ্রীয় কার্যনির্বাহীর কমিটির মহিলা বিষয়ক সম্পাদক নির্বাচিত হন। ১৯৮০ সালে বাংলাদেশ মহিলা আওয়ামীলীগের সভাপতি হিসেবে দায়িত্ব গ্রহণ করেন। ২০০২ সাল পর্যন্ত তিনি এ পদে আসীন ছিলেন। এরপর বাংলাদেশ আওয়ামী লীগের কার্যনির্বাহী কমিটির মহিলা বিষয়ক সম্পাদকের দায়িত্ব নেন। বাংলাদেশ মহিলা সমিতি পুণঃগঠনে তিনি অগ্রণী ভূমিকা পালন করেন।
মৃত্যু-পূর্ব পর্যন্ত তিনি এ সমিতির সভানেত্রী ও জাতীয় অন্ধ কল্যাণ সমিতির সাধারণ সম্পাদকের দায়িত্ব পালন করেন। ১৯৯৬ থেকে ২০০১ সাল পর্যন্ত তিনি একাধারে মহিলা সংস্থা ও জাতীয় মহিলা সমিতির সভানেত্রী ছিলেন।
মুক্তিযুদ্ধ এবং সমাজসেবার ক্ষেত্রে অনন্য ও গৌরবোজ্জ্বল ভূমিকা রাখার জন্য আইভি রহমানকে স্বাধীনতা দিবস পুরস্কার-২০০৯ (মরণোত্তর) প্রদান করা হয়। জিল্লুর রহমান মহিলা কলেজের নির্মাণাধীন ছাত্রীনিবাস, ঢাকা-সিলেট মহাসড়কে তোরণ ও নামফলক তার নামে নামাঙ্কিত হয়েছে। তার সম্মানার্থে ভৈরব-কিশোরগঞ্জ মহাসড়কে ভৈরব স্টেডিয়ামের নাম পরিবর্তন করে শহীদ আইভি রহমান পৌর ষ্টেডিয়াম রাখা হয়। বাংলাদেশের প্রথম সাঁতার ক্রীড়া আয়োজন সুইমিংপুলের নামে তার নামে নামকরণ করা হয়।
তিনি ২০০৪ সালের ২১ আগস্ট ঢাকার বঙ্গবন্ধু এভিনিউতে বাংলাদেশ আওয়ামী লীগের জনসভায় এক ভয়াবহ গ্রেনেড হামলায় গুরুতর আহত হন। অতঃপর ২৪ আগস্ট রাত ২টায় চিকিৎসাধীন অবস্থায় মৃত্যুবরণ করেন।
বনরুই

বনরুই ফোলিডোটা বর্গের আঁশযুক্ত স্তন্যপায়ী প্রাণী। মুখে দাঁত না থাকায় পূর্বে দাঁতহীন স্তন্যপায়ী প্রাণীদের দলে অন্তর্ভুক্ত করা হতো। কিন্তু কিছু বিশেষ বৈশিষ্ট্যের কারণে বর্তমানে এদের আলাদা একটি দল ফোলিডোটার অন্তর্ভুক্ত করা হয়েছে, যার একমাত্র সদস্য বনরুই। পিঁপড়া ও পিঁপড়াজাতীয় প্রাণী খায় বলে আঁশযুক্ত পিঁপড়াভুক নামেও পরিচিত। তবে অনেক উপজাতিরা একে রুহিন করে ডাকে।
আঁশযুক্ত শরীর ও মৎস্যাকৃতি গঠনে বনজঙ্গলে চলাফেরা করা রুই মাছের মতো দেখতে মনে হয় বলে এদেরকে বনরুই বলা হয়ে থাকে। এরা বিপদের আভাস পেলে নিজের শরীর গুটিয়ে নেয় বলে মালয় ভাষায় এদের বলা হয় "পেঙ্গুলিং" - যেখান থেকে এসেছে এদের ইংরেজি নাম "প্যাঙ্গোলিন"।
বনরুই এশিয়া ও আফ্রিকার বিভিন্ন দেশে দেখা যায়। পৃথিবীতে ৭ প্রজাতির বনরুই রয়েছে, তন্মধ্যে এশিয়ায় আছে ৪ প্রজাতির। এশীয় বনরুইদের ৩ প্রজাতিই বাংলাদেশে পাওয়া যায়।
এপিটিটিউড (সফটওয়্যার)

অ্যাপটিটিউড () হল অ্যাডভান্সড প্যাকেজিং টুল (এপিটি) এর একটি ফ্রন্ট-এন্ড। এটি ব্যবহারকরীকে সফটওয়্যার প্যাকেজসমূহের একটি তালিকা প্রদর্শন করে এবং এর মাধ্যমে সয়ংক্রিয়ভাবে কোনো প্যাকেজ ইনস্টল করা অথবা মুছে ফেলা যায়। ফ্ল্যাক্সিবল সার্চ প্যাটার্ণ ব্যবহার করে এখানে বিশেষ কার্যকর একটি অনুসন্ধান ব্যবস্থা তৈরী করা হয়েছে। প্রাথমিকভাবে এটি ডেবিয়ানে ব্যবহারের উদ্দেশ্যে তৈরী করা হয়েছিল কিন্তু পরবর্তীতে কানেকটিভার মত আরপিএম ভিত্তিক ডিস্ট্রিবিউশনসমূহে ব্যবহার উপযোগী করা হয়।
অ্যাপটিটিউড এনকার্সেস কম্পিউটার টারমিনাল লাইব্রেরীর উপর ভিত্তি করে তৈরী করা। এটি ব্যবহারের ফলে সফটওয়্যারটির ইন্টারফেসে সাধারণভাবে প্রশলিত কিছু বৈশিষ্ট অন্তর্ভুক্ত করা হয়েছে। উদাহরণ হিসাবে পুল ডাউন মেনুর কথা বলা যেতে পারে, গ্রাফিকাল ইউজার ইন্টারফেসের(জিইউআইস) ক্ষেত্রে এটি অত্যন্ত পরিচিত একটি বৈশিষ্ট।
এই ইন্টারফেসের পাশাপাশি এর একটি কমান্ড লাইন ইন্টারফেস রয়েছে। এটির কমান্ড লাইন ইন্টারফেসে এপিটি ফ্যামিলির টুলগুলো যুক্ত করা হয়েছে। একই সাথে এখানে প্রায় সকল এপিটি-গেট কমান্ড লাইন অপশনসমূহ ব্যবহার করা হয়েছে। এর ফলে এপিটিউড এপিটি-গেট এর একটি কার্যকর বিকল্প হিসাবে ব্যবাহর করা যায়। কিন্তু একই সাথে "অ্যাপটিটিউড" এবং "এপিটি-গেট" ব্যবহার করা উচিত না। কারণ এটি এই সফটওয়্যারগুলো প্রত্যেক ব্যবহারকারীর জন্য আলাদাভাবে রেকর্ড করে থাকে। নতুন সংস্করণগুলোতে জিটিকে+ ইন্টারফেস ব্যবহার করা হয়েছে। যদিপ এটি এখনো পরীক্ষামূলক পর্যায়ে রয়েছে।
অ্যাপটিটিউড তৈরী করা হয়েছিল ১৯৯৯ সালে। সেই সময় টারমিনাল ভিত্তিক দুটি এপিটি ফ্রন্ট-এন্ড ছিল। ডিসেলেক্ট প্রোগ্রামটি ব্যবহার করা হত ডেবিয়ানে প্যাকেজসমূহ একীকরণের জন্য। এপিটি তৈরীর বেশ আগে থেকেই এই টুলটি ব্যবহার করা হয়। কনসোল-এপিটি প্রোগ্রামটিকে বলা হয় ডিসেলেক্টের একটি সহযোগী প্রকল্প হিসাবে। অ্যাপটিটিউড তৈরী করা হয়েছিল কনসোল-এপিটি এর থেকে আরও বেশি বৈশিষ্ট ব্যবহারের উপযোগী করে। অবজেক্ট ওরিয়েন্টেড ডিজাইনের মাধ্যমে আরও কার্যকর এই সফটওয়্যারটি তৈরী করা হয়েছিল।
অ্যাপটিটিউডের প্রথম পাবলিক রিলিজ ছিল ০.০.১ সংস্করণ। ১৮ নভেম্ভর ১৯৯৯ সালে এটি প্রথম প্রকাশ করা হয়। সেই সময় এটি কিছু সংখ্যক কাজ করতে পারতো। এটি ব্যবহার করে শুধুমাত্র প্যাকেজসমূহের তালিকা দেখা যেত, কিন্তু কোনো প্যাকেজই ডাউনলোড বা ইন্সটল করা যেত না। ০.০.৪এ সংস্করণ থেকে এই বৈশিষ্টগুলোও যোগ করা হয়। এই সংস্করণটি ডেবিয়ান ২.২ (কোড নাম: "potato") তে যুক্ত করা হয়েছিল।
২০০০ সালের শেষের দিকে পূর্ণাঙ্গ ইউজার ইন্টারফেস নতুন করে লেখা হয়েছিল। libsigc++ কলব্যাক লাইব্রেরী ব্যবহার করে একটি নতুন আর্কিটেকচার তৈরী করা হয়েছিল, পাশাপাশি আধুনিক ইউজেট টুলকীট যেমন জিটিকে+ এবং কিইউটি এর বৈশিষ্টও অন্তর্ভুক্ত করা হয়েছিল।
এর মাধ্যমে গ্রাফিকাল ইউজার ইন্টারফেস পূর্বের মত করা সম্ভব হয়। পুল-ডাউন মেনু এবং পপআপ উইন্ডো মত বৈশিষ্টগুলো সংযোজন করা সহজ হয়। অ্যাপটিটিউডের একটি ব্যতিক্রম বৈশিষ্ট ছোটো আকারের একটি মাইনসুপার সংযোজন করা হয়েছিল এই সংস্করণে। কোড পুনর্লিখনের এর পর অ্যাপটিটিউডের ০.২.০ সংস্করণ প্রকাশ করা হয়। পরবর্তীতে ডেবিয়ান ৩.০ এর সাথে অ্যাপটিটিউড ০.২.১১.১ প্রকাশ করা হয়। এই সময়ের মধ্যে কনসোল-এপিটি প্রকল্প মেইনটেইনারদের কাছে অধিক গ্রহণযোগ্যতা পায় এবং ডেবিয়ান থেকে এটি অপসারণ করা হয়। অ্যাপটিটিউড আইফোন অপারেটিং সিস্টেম এ অন্তর্ভুক্ত করা হয়েছে।
সংস্করণ ০.৬.৩ (২১-০৬-২০১০) এর পর বুরস অ্যাপটিটিউডের ডেভলপমেন্ট লঞ্চপ্যাডে স্থানান্তর করা হয়েছে।
ইউনিভার্সিটি অব লিবারেল আর্টস বাংলাদেশ

ইউনিভার্সিটি অব লিবারেল আর্টস বাংলাদেশ (সংক্ষিপ্ত নাম ইউল্যাব) বাংলাদেশের অন্যতম একটি বেসরকারী বিশ্ববিদ্যালয়। বিশ্ববিদ্যালয় মঞ্জুরী কমিশনের অনুমোদিত এই শিক্ষা প্রতিষ্ঠানটি ঢাকার ধানমন্ডিতে অবস্থিত। কাজী শাহেদ আহমেদ ২০০২ সালে এটি প্রতিষ্ঠা করেন। ২০০৪ সাল থেকে এর শিক্ষা কার্যক্রম শুরু হয়।
নিম্নোক্ত বিষয় গুলোতে উপর ইউল্যাব ডিগ্রী প্রদান করে থাকে:
ইউল্যাব-এর একটি ডিগ্রীহীন প্রোগ্রাম রয়েছে, যা একটি উদার শিল্প পাঠ্যক্রম পূরণের জন্য প্রয়োজনীয় কোর্স হিসেবে পরিচালনা করে:
ইউল্যাবের নয়টি কেন্দ্র রয়েছে যারা গবেষণা পরিচালনা, কর্মশালা এবং সম্মেলন পরিচালনা করে; জ্ঞান সৃষ্টি, প্রচার এবং সর্বোত্তম অনুশীলনে।
সহপাঠ্যক্রমিক জীবন ও কার্যক্রমের মূল ভিত্তি হল শিক্ষানবিশ প্রোগ্রাম, ক্লাবও আউটরিচ প্রোগ্রাম। ইউল্যাব ডিউক অব এডিনবার্গস অ্যাওয়ার্ড প্রোগ্রাম এর সদস্য।
কাওরান বাজার

কাওরান বাজার বা কারওয়ান বাজার বাংলাদেশের রাজধানী ঢাকার কেন্দ্রীয় পাইকারী ও খুচরা বাজার।
১৭শ শতাব্দী থেকেই এখানে বাজার ছিল। ১৮শ শতাব্দীর শেষের দিকে কারওয়ান সিং নামের একজন মারওয়াড়ী ব্যবসায়ী এখানে প্রথম মার্কেট খোলেন। তার নামেই এই বাজারের নামকরণ হয়েছে।
অন্যমতে, শূরী বংশের প্রতিষ্ঠাতা ও ভারতবর্ষের সম্রাট শেরশাহ শূরী (১৫৩৮-১৫৪৫) সুলতানি বাংলার রাজধানী সোনারগাঁও থেকে পাঞ্জাবের মুলতান পর্যন্ত ৪ হাজার ৮০০ কিলোমিটার দীর্ঘ ‘সড়ক-ই-আযম’ নির্মাণ করেন, যা বর্তমানে গ্র্যান্ড ট্রাঙ্ক রোড নামে পরিচিত। তিনিই প্রথম ঘোড়ার মাধ্যমে ডাকের ব্যবস্থা করেছিলেন। দ্রুত সংবাদ আদান-প্রদান, পথচারীদের নিরাপত্তা, রাত্রিযাপন, সংবাদবাহকের ঘোড়া বদল ইত্যাদি কারণে এই সড়কে নির্দিষ্ট দূরত্বে তার প্রশাসন নিরাপত্তাচৌকি ও সরাইখানা স্থাপন করেছিল। ইতিহাস বলে, সড়ক-ই-আযম কারওয়ান বাজারের পাশ দিয়ে অথবা কোনো সংযোগ সড়কের মাধ্যমে এই বাজারের সঙ্গে সংযুক্ত ছিল। ঠিক তেমনি এখানেও একটি সরাইখানা ছিল, যার ফারসি শব্দ "ক্যারাভাঁ" ()। ‘ক্যারাভাঁ’ বা ‘ক্যারাভেন’ থেকেই “ক্যারভাঁন বাজার,” থেকে কালের পরিক্রমায় এই স্থানের নামকরণ হয়েছে এখনকার “কারওয়ান বাজার”।
কারওয়ান বাজার ঢাকা শহরের সবচেয়ে বড় পাইকারী বাজার। ২০০২ সালের হিসাব অনুযায়ী এই বাজারে ১২৫৫টি দোকান আছে এবং তন্মধ্যে ৫৫টির মালিক ঢাকা সিটি কর্পোরেশন।
এই বাজারের সবচেয়ে বড় বৈশিষ্ট্য হচ্ছে এখানে প্রতিটা সবজি এবং ফলের জন্য আলাদা আলাদা নির্ধারিত আড়ৎ রয়েছে।
রয়েছে মাছ এর বিশাল পাইকারি বাজার। এছাড়াও রয়েছে নির্ধারিত কামারপট্টি। রয়েছে ইলেক্ট্রিক ও ইলেকট্রনিকস মার্কেট। এছাড়াও রয়েছে হার্ডওয়্যার ও স্যানিটারি মার্কেট। রয়েছে মুরগির আড়ৎ। জুতা ও জামা কাপড়ের বিশাল মার্কেট। রয়েছে মধ্যবিত্ত ও নিম্নবিত্তের জন্য খোলা বাজার।
ফলের আড়ৎ এর সবচেয়ে বড় বৈশিষ্ট্য হলো এখানে যাবতীয় সকল দেশীয় ফল সবসময় পাওয়া যায়।
যেসকল আড়ৎ গুলো সবচাইতে নামকরা ও জনপ্রিয় তাদের মধ্যে অন্যতম হচ্ছে মেঘনা ফার্ম, স্বদেশ ফার্ম, সোনার বাংলা বাণিজ্যালয়, আমেনা ট্রেডার্স, কিরন ট্রেডার্স, শাহ আলী ফার্ম।
ঢাকা শহরের অন্যতম বাণিজ্যিক এলাকা হিসেবে এখানে অনেক বড় বড় বাণিজ্যিক প্রতিষ্ঠান গড়ে উঠেছে। দৈনিক "প্রথম আলো, দ্য ডেইলি স্টার, দি ইন্ডিপেন্ডেন্ট" এবং আরও অনেক খবরের কাগজের প্রধান অফিস কাওরান বাজারে অবস্থিত। এছাড়াও একুশে টেলিভিশন, এনটিভি, এটিএন বাংলা, এটিএন নিউজ, বাংলাভিশন, আরটিভি টেলিভিশনের প্রধান কার্যালয় এবং স্টুডিও কাওরান বাজারে অবস্থিত।
মোহাম্মদ কিবরিয়া

মোহাম্মদ কিবরিয়া (১ জানুয়ারি ১৯২৯ - ৭ জুন ২০১১) হলেন বাংলাদেশের আধুনিক চিত্রকলা আন্দোলনের অন্যতম পথিকৃৎ শিল্পী। তিনি মাটি, মা আর মানুষের অসাধারণ সব ছবি এঁকে গেছেন সারাটা জীবন। ২০০৮ সালে তাকে ঢাকা বিশ্ববিদ্যালয়ের চারুকলা অনুষদের প্রফেসর ইমেরিটাস হিসেবে মনোনীত করা হয়।
তিনি ১৯২৯ সালের ১ জানুয়ারি ভারতের পশ্চিমবঙ্গের বীরভূমে জন্মগ্রহণ করেন। তার পিতার নাম "মোহাম্মদ রফিক" এবং মাতার নাম "সায়েরা বেগম"। তার বড় ভাইয়ের নাম "মোহাম্মদ আরিফ"।
১৯৫৭ সালে ঢাকায় আয়োজিত জাতীয় চারুকলা প্রদর্শনীতে পেয়েছিলেন তার প্রথম পুরস্কার। ১৯৫৯ সালে টোকিওতে অনুষ্ঠিত প্রথম তরুণ শিল্পী প্রদর্শনীতে জুটেছিলো ‘স্টারলেম’ পুরস্কার। ১৯৬০ সালে সর্বজাপান প্রিন্ট প্রদর্শনীতেও একটা পুরস্কার এসেছিলো তার নামে। ১৯৬৯ সালে পেয়েছিলেন পাকিস্তানের প্রেসিডেন্ট প্রাইড অফ পারফরম্যান্স পদকও। এছাড়া তিনি একুশে পদক, স্বাধীনতা দিবস পুরস্কার, জাপানের সংস্কৃতিমন্ত্রীর পুরস্কারসহ বহু পুরস্কার লাভ করেন। তিনি ১৯৮৩ সালে একুশে পদক পান ।
তার ছবির প্রদর্শনী হয়েছে অনেক অনেকবার। সবচেয়ে স্মরণীয় একক প্রদর্শনীগুলো হয়েছিলো ১৯৬০ সালে টোকিওর গ্যালারি ইয়োসিদোতে, ১৯৬৩ সালে বিজুতসু শিপ্পানায়, ২০টি ছবি নিয়ে ১৯৭৯ সালে দিল্লিতে দক্ষিণ এশীয় সাংস্কৃতিক উৎসবে বিশেষ প্রদর্শনী এবং ঢাকায় বেঙ্গল ফাউন্ডেশনে ২০০০ সালে। একক প্রদর্শনী হোয়েছে জাপানের মারুচিনি ও যুগোস্লাভিয়ার দ্যে যোশেফ ব্রজ টিটো গ্যালারিতেও। যুক্তরাষ্ট্র, লাহোর, করাচি, কলকাতা, জাপানসহ অনেক যৌথ প্রদর্শনীতেও গেছে তার ছবি।
মোহাম্মদ কিবরিয়া ৭ই জুন ২০১১ সালে সকাল সাড়ে ৭টায় রাজধানীর একটি হাসপাতালে মৃত্যুবরণ করেছেন। মুত্যুকালে তার বয়স হয়েছিল ৮২ বছর।
অমূলক ভীতির তালিকা

ফোবিয়া বা অস্বাভাবিক ভীতিকে বর্ণনা করা হয় একটি স্থায়ী/দীর্ঘস্থায়ী ভয় হিসেবে যা কোনো বস্তু অথবা স্থান হতে পারে। যার ফলে ভুক্তভোগী বহুক্ষণ ধরে বাস্তবে রূপ নেবে ধারণা করে এর থেকে দূরে থাকে বা মানসিক চাপে থাকে এবং চিন্তার কথা কোনো কোনো সময় তা মারাত্মকও হয়। ভয় মনের অবচেতন স্তরের একটি বিশেষ মানসিক অবস্থা, যার নির্দিষ্টতা আছে কিন্তু ভয় যখন নির্দিষ্টতা অতিক্রম করে, একে ভয়রোগ/ভীতিরোগ/ফোবিয়া বলে। আমাদের অতি পরিচিত ভয়গুলো হচ্ছে অন্ধকারে থাকার ভয়, নির্দিষ্ট প্রাণীর ভয় (তেলাপোকা, সাপ, কেঁচো, জোঁক), অতিপ্রাকৃত বা অলৌকিক ব্যাপারে ভয়, কোনো নির্দিষ্ট স্থানের ভয় ইত্যাদি।
নিচের তালিকায় বিভিন্ন রকম ফোবিয়ার দেখা পাওয়া যাবে। অনেক ফোবিয়ার কথা বিভিন্ন ওয়েবসাইটে দেয়া আছে। কিছু কিছু সাইক্রিয়াট্রিক সাইট আছে যেগুলোতে এগুলোকে ক্যাটাগরি অনুযায়ী সাজানো হয়েছে, কিছু কিছুতে বিশদ বর্ণনা করা আছে প্রত্যেকটির। এখানে বিশদ বর্ণনা না করে শুধু তালিকায় নামগুলো যোগ করা হয়েছে।
অনেকক্ষেত্রে বিশেষজ্ঞরা ফোবিয়া কথাটি এড়িয়ে আরও বিশদভাবে ব্যাখ্যা করেন। যেমন: ব্যক্তিত্ব ডিসঅর্ডার, এঙ্গযাইটি ডিসঅর্ডার ইত্যাদি।
"এই তালিকাটি অসম্পূর্ণ রয়েছে। আপনি এটি সম্প্রসারিত করে সাহায্য করতে পারেন।"
মার্কিন-বিদ্বেষ(আমেরিকানফোবিয়া), ইউরোপ-বিদ্বেষ (ইউরোফোবিয়া), ফ্রান্স-বিদ্বেষ, স্পেন-বিদ্বেষ এবং ভারত-বিদ্বেষ (ইন্দোফোবিয়ার) মতো নির্দিষ্ট জাতি-বিদ্বেষী বা গণতন্ত্র-বিরোধী মনোভাবকে বোঝায় এমন মুদ্রার শব্দটি ব্যবহৃত হয়েছে প্রত্যয়- "ফোবিয়া" । প্রায়শই "অ্যান্টি-" উপসর্গটির একটি প্রতিশব্দ ইতোমধ্যে বিদ্যমান (যেমন, পোলোনোফোবিয়া বনাম অ্যান্টি- পোলোনিজম)। খ্রিস্টানফোবিয়া এবং ইসলামফোবিয়ার মতো পদে ধর্মবিরোধী অনুভূতি প্রকাশ করা হয়।
প্রাকৃতিক বিজ্ঞানগুলিতে, শব্দ প্রত্যয়- "ফোবিয়া/-ফোবিক শব্দগুলি" সাধারণত কোন বস্তুর সাথে অন্য কোন বস্তু এড়ানো এবং বর্জনের প্রবণতা হিসেবে কাজ করে। প্রতিশব্দগুলির জন্য, এখানে দেখুন
জিনিউসেন্স

জিনিউসেন্স একটি লিনাক্স ডিস্ট্রিবিউশন। এটি উবুন্টুর উপর ভিত্তি করে তৈরী করা হয়েছে। উবুন্টুর মত ব্যবহারবান্ধব করে তৈরী করা হলেও এখানে ফ্রি নয় এমন সফটওয়্যারসমূহ এবং বাইনারি ব্লব অন্তর্ভুক্ত করা হয়নি। ফ্রি সফটওয়্যার ফাউন্ডেশন এটিকে এমন একটি লিনাক্স ডিস্ট্রিবিউশন হিসাবে তৈরী করছে যেখানে শুধুমাত্র ফ্রি সফটওয়্যার ব্যবহার করা হয়েছে।
ফ্রি নয় এমন সফটওয়্যারসমূহের ক্ষেত্রে জিনিউসেন্স অপেক্ষাকৃত কঠিন অবস্থান নিয়ে থাকে। উদাহারণস্বরূপ বলা যায়, যে সকল ডকুমেন্টেশনে ফ্রি নয় এমন কোন সফটওয়্যার ইনস্টলের নির্দেশনা দেয়া থাকে সেগুলোও এই ওএস থেকে অপসারণ করা হয়ে থাকে। ফ্রি সফটওয়্যার ফাউন্ডেশনের প্রতিষ্ঠাতা এবং প্রেসিডেন্ট রিচার্ড স্টলম্যান জানুয়ারী ২০১০ থেকে নিয়মিতভাবে জিনিউসেন্স অপারেটিং সিস্টেমটি ব্যবহার করছেন।
ব্রেইন ব্রাজিল এবং পল ও'ম্যালি ২০০৬ সালে এই প্রকল্পটি শুরু করেন। ১.০ সংস্করণ থেকেই ফ্রি সফটওয়্যার ফাউন্ডেশন এই প্রকল্পে সহায়তা করছে। 
জিনিউসেন্স ডিফল্ট ডেক্সটপ পরিবেশ হিসাবে গ্নোম ব্যবহার করে থাকে। গনোম গ্নু প্রকল্পের ডিফল্ট ডেস্কটপ পরিবেশ। ব্যবহারকারীর পছন্দ অনুযায়ী গ্রাফিক্যাল ইউজার ইন্টারফেস কাস্টমাইজ করা যায়। এক্স ডিসপ্লে ম্যানেজার, উইন্ডো ম্যানেজার, এবং অন্যান্য ডেক্সটপ পরিবেশ হোস্ট রিপোজিটরি থেকে ইন্সটল করা যায়।
ইউবিকুইটি ইনস্টলারের মাধ্যমে লাইভ সিডি থেকে সরাসরি হার্ডডিস্কে ইনস্টল করা যায়। এবং সম্পূর্ণ ইনস্টল হওয়ার পূর্বে কম্পিউটার রিস্টার্ট করার প্রয়োজন হয় না।
প্রয়োজনীয় সাধারণ সিস্টেম টুলের পাশাপাশি জিনিউসেন্স অতিরিক্ত কিছু নিত্যপ্রয়োজনীয় সফটওয়্যার ইনস্টল করে। এই তালিকায় রয়েছে অফিস স্যুট ওপেন অফিস ডট অর্গ, ইপিফ্যানি ইন্টারনেট ব্রাউজার, তাৎক্ষনিক বার্তা আদানপ্রদানের জন্য পিজিন, ছবি সম্পাদনার জন্য গিম্প। এছাড়া সফটওয়্যার ডেভেলপমেন্টের জন্য কিছু টুল যেমন জিসিসি এবং গ্নু ইম্যাকস টেক্সট এডিটর ডিফল্টভাবে ইনস্টল হয়ে যায়।
লাইভ সিডি থেকে সরাসরি ব্যবহার করা যায় এবং এবং সাথে এই লাইভ সিডি থেকে কম্পিউটারের হার্ডডিস্কে ইনস্টল করা যায়। সিডি ইমেজসমূহ ওয়েবসাইট থেকে ডাউনলোড করা যায়।
সংস্করণ ১.০, "ডেলটাড" প্রকাশ করা হয়েছিল ২ নভেম্বর ২০০৬ তারিখে। সে সময় এটি উবুন্টু ৬.০৬ "ডেপার ডেক" এর উপর ভিত্তি করে তৈরী করা হয়েছিল। ৩০ এপ্রিল, ২০০৮ তারিখে প্রকাশিত হয় ২.০ সংস্করণটি। উবুন্টু ৮.০৪ "হার্ডি হ্যারণ" এর উপর ভিত্তি করে এই সংস্করণটি প্রকাশিত হয়েছিল। ২.১ সংস্করণে কিছু মাইনর হালনাগাদ করা হয়। যেখানে মুক্ত নয় এমন কিছু সফটওয়্যার অপসারণ করা হয় এবং হার্ডওয়্যার সমর্থন বাড়ানো হয়। ৩.০ সংস্করণটি প্রকাশ করা হবে ডেবিয়ান এর উপর ভিত্তি করে। যদিও পূর্বের সংস্করণগুলো উবুন্টু এর উপর ভিত্তি করে।
জিনিউসেন্স তৈরীর সময় মূল উবুন্টু লিনাক্স কার্নেল থেকে বেশ কিছু সংখ্যক মুক্ত নয় এমন ফার্মওয়্যার অপসারণ করা হয়েছে। এই ধরনের অপসারণের ফলে বেশ কিছু ওয়্যারলেস নেটওয়ার্ক কার্ড ড্রাইভারও অপসারণ করা হয়। যার ফলে অন্যান্য গ্নু/লিনাক্স ডিস্ট্রিবিউশন থেকে কম সংখ্যক ওয়্যারলেস নেটওয়ার্ক কার্ড সমর্থন করে। ১ মে, ২০০৮ এর মধ্যে থ্রিডি গ্রাফিক্স এবং এর অ্যাপলিকেশন সফটওয়্যারও মেসা থ্রিডি অপসারণ করা হয় লাইসোন্স সংক্রান্ত জটিলতার কারণে। ১৩ জানুয়ারি ২০০৯ তারিখের পর এই সমস্যার সমাধান করা হয় এবং ২.২ সংস্করণ থেকে পূর্ণনাঙ্গভাবে থ্রিডি সমর্থন করা হয়।
ব্রেইন ব্রাজিল, বিল্ডার নামে একটি টুল তৈরী করেছেন যেটি ব্যবহার করে উবুন্টু থেকে জিনিউসেন্স তৈরী করা যায়। এটি এমনভাবে তৈরী করা হয়েছে যেন যে কেউ এটি ব্যবহার করে তাদের পছন্দ অনুযায়ী গ্নু/লিনাক্সের ফ্রি সফটওয়্যার ডিস্ট্রিবিউশন তৈরী করতে পারেন।
পোর্তু

পোর্তু (), যা স্থানীয় পর্তুগিজ ভাষায় ওপোর্তু নামেও পরিচিত, পর্তুগালের দ্বিতীয় বৃহত্তম শহর, এবং আইবেরীয় উপদ্বীপের অন্যতম প্রধান গ্রামীণ অঞ্চল। এর প্রশাসনিক আয়তন ৪১.৬৬ বর্গ কিলোমিটার বা ১৬ বর্গ মাইল, এবং জনসংখ্যা প্রায় ২ লক্ষ ২০ হাজার। পোর্তুর গ্রামীণ অঞ্চলের (যা এর প্রশাসনিক সীমাকে ছাড়িয়ে গেছে) জনসংখ্যা প্রায় ১১ লক্ষ, এবং এর আয়তন হচ্ছে , যা একে পর্তুগালের দ্বিতীয় বৃহত্তম গ্রামীণ অঞ্চলে পরিণত করেছে। পোর্তু মেট্রোপলিটান এলাকায় প্রায় ১৩ লক্ষ মানুষ বাস করে এবং গ্লোবালাইজেশন অ্যান্ড ওয়ার্ল্ড সিটিজ স্টাডিস গ্রুপ অনুযায়ী এটি গামা-শ্রেণীর একটি গ্লোবাল শহর হিসেবে পরিগণিত হয়েছে। এটি আইবেরীয় উপদ্বীপের চারটি গামা শহরের একটি। অপর তিনটি শহর হচ্ছে, মাদ্রিদ, লিসবন, এবং বার্সেলোনা।
পোর্তু শহর পর্তুগালের উত্তরে দোরু নদীর মোহনায় অবস্থিত। পোর্তু ইউরোপের অন্যতম প্রাচীন একটি শহর, এবং ১৯৯৬ সালে এটি ইউনেস্কো কর্তৃক একটি বিশ্ব ঐতিহ্যবাহী স্থান হিসেবে স্বীকৃতি লাভ করে। বেশ কয়েক শতক আগে এই শহরটি প্রতিষ্ঠিত হয়েছিলো। পূর্বে এটি ছিলো তৎকালীন রোমান সাম্রাজ্যের অংশ, এবং তখন এর নাম ছিলো ‘"পোর্তুস ক্যাল"’। ধারণা করা হয় এই নামটি থেকেই পরবর্তীকালে অনুবাদ ও উচ্চারণগত বিবর্তনের মাধ্যমে ‘পর্তুগাল’ শব্দটির আবির্ভাব। পর্তুগিজ ভাষায় ‘পোর্তু’ শব্দটি লেখার ক্ষেত্রে বিশিষ্ট নির্দেশকপদ যোগের দ্বারা "o Porto" ("বন্দরটি") আকারে সুনির্দিষ্টি করে লেখা হয়। যার উচ্চারণ অনেকটা ‘ওপোর্তু’-এর মতো। এর ফলশ্রুতিতে সৃষ্ট উচ্চারণের কারণে আধুনিক সাহিত্যের অনেক ভাষাভাষীর মানুষেরা এটিকে ওপোর্তু নামে জানেন।
পর্তুগালের অন্যতম বিখ্যাত একটি রপ্তানি পণ্য, পোর্ট দ্রাক্ষাসুরার নাম পোর্তু-র নামে নামকরণ করা হয়েছে। কারণ আজকের পোর্তু মহানগরী ও ভিলা নোভা দি গায়ার মদের কুঠুরিগুলো ছিলো এ অঞ্চলের মদ তৈরি ও রপ্তানির মূল কেন্দ্র। বর্তমানেও পোর্তুর অন্যতম প্রধান রপ্তানি পণ্যটি হচ্ছে এই পোর্ট দ্রাক্ষাসুরা।
আম্মিত

প্রাচীন মিশরীয় ধর্মে, আম্মিত () হল একটি মহিলা দানব যার দেহ গঠিত হয়েছে সিংহ, জলহস্তী এবং কুমিরের অংশ দিয়ে। প্রাচীন মিশরীদের জানা মতে এই তিনটি ছিল বৃহত্তম প্রাণী যারা "মানুষ ভক্ষণ" করে। এটি হল অন্ত্যোষ্টিক্রিয়ার দেবতা, তার নামের উপাদি গুলো হল "মৃতদের দেহ ভক্ষক"; "অন্তরের ভক্ষক" এবং "মৃত্যুর মহান"।
আম্মিত মিশরীয় পাতালে, দুয়াতের বিচারের মানদন্ডর নিকট বসবাস করে। দুই সত্যের ঘরে, আনুবিস একজন মানুষের হৃদয়কে তুলনা করে মাআত সাথে। মাআত হল সত্যের দেবী, যাকে কখনও কখনও প্রতীকীরূপে অঙ্কন করা হতো উটপাখির পালকের মত। যদি হৃদয় ঘাঁটি হিসেবে বিচার না হতো, তখন আম্মিত তাকে খেয়ে ফেলত এবং তাকে ওসাইরিস ও অমরত্বের দিকে যাত্রায় অনুমতি দেওয়া হতো না। একবার আম্মিত হৃদয়কে খেয়ে ফেললে, বিশ্বাস করা হয় যে আত্মা সবসময় অস্থির হয়ে যায়, একে বলা হয় "দ্বিতীয়বার মৃত্যু"। আম্মিতকে কখনও কখনও অগ্নির হ্রদেও দাঁড়েতে বলা হতো। কিছু ঐতিহ্যে, অযোগ্য হৃদয়গুলোকে মেরে ফেলার জন্য অগ্নিময় হ্রদে নিক্ষেপ করা হয়। কিছু পণ্ডিত বিশ্বাস করে যে আম্মিত এবং হ্রদ দুটি ধ্বংসের একই ধারণা প্রতিনিধিত্ব করে।
আম্মিততের উপাসনা হতো না এবং একে কখনও দেবী হিসেবে করা হয়নি। কিন্তু তার দেহ গঠিত করা হয়েছে সেই সব প্রাণী দ্বারা যা মিশরীয়রা ভয় করতো। তাদেরকে ভয় দেখানো হতো অস্থিরতা সাথে বেধে রাখার যদি আম্মতের নীতিনিয়ম না অনুসরণ করতো।
ফসিলস্‌ (ব্যান্ড)

ফসিলস্‌, ১৯৯৮ খ্রিষ্টাব্দে প্রতিষ্ঠিত, পশ্চিমবঙ্গ, কলকাতাভিত্তিক একটি বাংলা রক ব্যান্ড। এই ব্যান্ডের এখনকার সদস্যরা রুপম ইসলাম (কণ্ঠশিল্পী ও গীতিকার), দীপ ঘোষ (গিটারবাদক ও কণ্ঠশিল্পী), অ্যালেন তেমজং আও (গিটারবাদক), প্রসেনজিৎ চক্রবর্তি (বেস গিটারবাদক ও কণ্ঠশিল্পী) এবং তন্ময় দাস (ড্রামসবাদক)।
রুপম ইসলাম ১৯৯৮ সালে ব্যান্ডটি গঠন করেন। প্রথম স্টেজ শো হয় ৯ জানুয়ারি ১৯৯৯, কলকাতায়। এই শোতে দীপ ঘোষ গিটার বাজিয়েছিলেন। দীপ, ব্যান্ডটির নাম ফসিল্স রাখেন। নামটি রুপমের একটি লেখার থেকে অনুপ্রণিত, "খোড়ো আমার ফসিল, অনুভূতির মিছিল প্রতিক্রিয়াশীল কোনো বিপ্লবে"। ব্যান্ডের নাম ফসিলস হওয়ার কারণ প্রসঙ্গে রূপম বললেন, “রক গান তখন শ্রোতারা খুব একটা গ্রহণ করছিল না। তার পরও আমরা রক গান নিয়েই এগিয়েছি। আমাদের কাছে রক মিউজিককে মনে হয়েছিল আগামী প্রজন্মের গান। নানা ধরনের চাপ নিতে নিতে লিখেছিলাম খোঁড়ো আমার ফসিল, অনুভূতির মিছিল/প্রতিক্রিয়াশীল কোনো বিপ্লবে, শোনো তুমি কি আমার হবে? এখান থেকেই ফসিলস নামটা নির্বাচন করা হয়।”
২০০৫ সালে ম্যানেজার পরীক্ষীত কে অব্যাহতি দেয়ার পর ফসিলস-এর ম্যানেজার হন রুপম ইসলাম এর স্ত্রী রূপসা দাশগুপ্ত এবং ব্যান্ডের গিটারবাদক ও কণ্ঠশিল্পী দীপ ঘোষ। ২০০৭ সালে “ঢাকা রক ফেস্ট” এ প্রথম বারের মত বাংলাদেশে উন্মুক্ত কনসার্টে অংশ নেন। এ অনুষ্ঠানে মাইলস ব্যান্ড সহ আরও শীর্ষস্থানীয় পাঁচটি বাংলাদেশের ব্যান্ড সঙ্গীত পরিবেশন করে।
মাআত

মাআত অথবা মাʻআত () (ধারণা করা হয় যে এর উচ্চারণ [muʔ.ʕat] করা হতো), মাত "māt" অথবা মায়েত "mayet" ও উচ্চারণ করা হতো, প্রাচীন মিশরীয় ধারণা অনুসারে তিনি ছিলেন সত্য, ভারসাম্য, আদেশ, আইন, নৈতিকতা এবং ন্যায়পরায়ণতার দেবী। মাআত হলেন একজন দেবী যিনি তারকা, ঋতু এবং জন্ম-মৃত্যুও নিয়ন্ত্রণ করেন। তিনি মহাবিশ্বের সৃষ্টির মুহূর্তের চরম বিশৃঙ্খলা থেকে সব কিছুকে একটি শৃঙ্খলাবদ্ধ অবস্থায় নিয়ে আসেন।
প্রাথমিক নথিপত্রে বিদ্যমান তথ্য থেকে জানা যায় যে এই জীবন, পরবর্তী জীবন, প্রকৃতি এবং সমাজের জন্য মাআত হলেন একটি বিধান। এটি নথিভুক্ত করা হয়েছিল পুরাতন রাজ্যের পিরামিড টেক্সটে (সি.২৭৮০-২২৫০ খ্রিস্টপূর্ব)।
আমাতের গুরুত্ব সত্ত্বেও, প্রথম প্রামাণ্য তথ্য অনুসারে, মাআতের জন্য যে মন্দির উৎসর্গ করা হয়েছে তা নতুন রাজ্যের (সি. ১৫৬৯ থেকে ১০৮১ খ্রিস্টপূর্ব) যুগে করা হয়। আমেনহোতেপ III, কারণাক কমপ্লেক্সে একটি মন্দিরের কর্মভার অর্পণ করেন, কিন্তু টেক্সটুয়াল বা মূলগ্রন্থ প্রমাণ করে যে, মাআতের অন্যান্য মন্দির মেমফিস এবং দেইর এল-মেদিনাতে রয়েছে।
হেলমেট

হেলমেট মাথার সুরক্ষার জন্য ব্যবহৃত একধরনের শিরোস্ত্রাণ বা মাথার বর্ম বিশেষ। হেলমেট মাথাকে বাইরের আঘাত থেকে রক্ষা করে। কিছু কিছু ক্ষেত্রে আনুষ্ঠানিকতা বা প্রতিকী হেলমেটও ব্যবহৃত হয় যে সবে মাথার সুরক্ষার কোন ব্যবস্থা থাকে না (যেমন: ইংরেজ পুলিশদের ব্যবহৃত হেলমেট)। সর্বপ্রথম খ্রিস্টপূর্ব ৯০০ সালে অ্যাসিরীয় সৈন্যদের হেলমেট ব্যবহারের কথা জানা যায়। এই হেলমেট গুলো মোটা চামড়া বা ব্রোঞ্জ দিয়ে তৈরি করা হতো এবং যুদ্ধক্ষেত্রে ভোঁতা বস্তু, তলোয়ার ও তীরের আঘাত থেকে মাথার সুরক্ষার জন্য ব্যবহার করা হতো। সৈন্যরা এখনও হেলমেট ব্যবহার করে, কিন্তু এখনকার হেলমেটগুলো সাধারণত প্লাস্টিক বা এ জাতীয় হালকা উপাদান দিয়ে তৈরি করা হয়। আধুনিক সমাজে মোটরসাইকেল ও বাইসাইকেল আরোহীরা, ভবন নির্মাণ শ্রমিকেরা ও দমকল বাহিনীর সদস্যরা হেলমেট বা প্রতিরক্ষামূলক শিরোস্ত্রাণ ব্যবহার করেন।
চন্দ্রগ্রহণ

আমরা সবাই জানি, চাঁদ যেমন পৃথিবীকে কেন্দ্র করে ঘুরছে তেমন পৃথিবীও সূর্যকে কেন্দ্র করে ঘুরছে। এইভাবে একটা সময় চাঁদ, সূর্য, পৃথিবী ঘুরতে ঘুরতে এক সরলরেখায় আসে।[য‌দিও বহু আগেই প্রমা‌ণিত হ‌য়ে‌ছে যে পৃ‌থিবী এবং সূর্য পরস্পরের ভর‌কেন্দ্রকে কেন্দ্র ক‌রে ঘু‌রে। সূ‌র্যের ভর বে‌শি হওয়ায় এই কেন্দ্র সূ‌র্যের কে‌ন্দ্রের কাছাকা‌ছি থা‌কে যা দেখ‌লে ম‌নে হয় যে পৃ‌থিবী সূর্যকে কেন্দ্র ক‌রে ঘুর‌ছে]
যখন এই সরলরেখায় পৃথিবী, চাঁদ ও সূর্যের মধ্যে আসে, তখন পৃথিবীর ছায়ার জন্য চাঁদে সূর্যের আলো পৌঁছায় না, ফলে চাঁদকে তখন কিছু সময়ের জন্য দেখা যায় না। অর্থাৎ পৃথিবী পৃষ্ঠের কোন দর্শকের কাছে চাঁদ আংশিক বা সম্পূর্ণরূপে কিছু সময়ের জন্য অদৃশ্য হয়ে যায়। তখন একে সংক্ষেপে চন্দ্রগ্রহণ বলে।
এই সময় পৃথিবী, সূর্যকে আংশিক ঢেকে নিলে পৃথিবীর জন্য চাঁদকে আংশিক দেখা যায় না একে আংশিক চন্দ্রগ্রহণ বলে। আর পৃথিবী সূর্যকে পুরোপুরি ঢেকে নিলে পৃথিবীর জন্য চাঁদকে পুরোপুরি দেখা যায় না একে পূর্ণ চন্দ্রগ্রহণ বলে। চাঁদের তুলনায় পৃথিবীর ব্যাস অনেক বেশি হওয়ায়, পৃথিবীর ঐ ব্যাসের পথ অতিক্রম করতে চাঁদের অনেকটা সময় লাগে। এই জন্য সূর্যগ্রহনের স্থায়ীত্ত্ব কয়েক মিনিট হলেও চন্দ্রগ্রহণের স্থায়ীত্ত্ব ২ থেকে ৩ ঘণ্টা পর্যন্ত হতে পারে।
চন্দ্রগ্রহণ সর্বমোট ৫ ধরনের হয়।
একটি পেনাম্ব্রাল চন্দ্রগ্রহণ ঘটে যখন চাঁদের অংশ বা সমস্ত অংশ পৃথিবীর পেনাম্ব্রাতে চলে যায়। এই ঘটনার সময় চাঁদের কোনো অংশ পৃথিবীর ছাতার মধ্যে থাকে না। পেনাম্ব্রা চন্দ্র পৃষ্ঠের একটি সূক্ষ্ম ম্লান করে দেয়, যা শুধুমাত্র খালি চোখে দৃশ্যমান হয় যখন চাঁদের ব্যাসের প্রায় ৭০% পৃথিবীর পেনাম্ব্রাতে নিমজ্জিত হয়। একটি বিশেষ ধরনের পেনাম্ব্রাল চন্দ্রগ্রহণ হল একটি সম্পূর্ণ পেনাম্ব্রাল চন্দ্রগ্রহণ, যার সময় সমগ্র চাঁদ একচেটিয়াভাবে পৃথিবীর পেনাম্ব্রালের বা উপচ্ছায়ার মধ্যে থাকে। মোট পেনামব্রাল গ্রহণ বিরল, এবং যখন এইগুলি ঘটে, তখন চাঁদের সবচেয়ে কাছের অংশটি চন্দ্রের বাকি অংশের তুলনায় কিছুটা গাঢ় দেখাতে পারে।
গ্রহণের সময় পৃথিবী থেকে চাঁদের আপেক্ষিক দূরত্ব গ্রহনের সময়কালকে প্রভাবিত করতে পারে। বিশেষ করে, যখন চাঁদ apogee(অনুভ) এর কাছাকাছি থাকে, তখন তার কক্ষপথে পৃথিবী থেকে সবচেয়ে দূরবর্তী বিন্দু, এর কক্ষপথের গতি সবচেয়ে ধীর হয়। চাঁদের কক্ষপথের দূরত্বের পরিবর্তনের মধ্যে পৃথিবীর ছাতার ব্যাস প্রশংসনীয়ভাবে হ্রাস পায় না। এইভাবে, অ্যাপোজির কাছে সম্পূর্ণরূপে গ্রহণকৃত চাঁদের সঙ্গতি সমগ্রতার সময়কালকে দীর্ঘায়িত করবে।
পূর্ণ চন্দ্রগ্রহণের সময় চাঁদ, পৃথিবীর মাঝখানে অবস্থান করে। তখন পৃথিবীর ছায়া চাঁদের উপর পড়ায় প্রচ্ছায়া অবস্থানে (যেখানে চাঁদ পুরোপুরি পৃথিবীর গাঢ় ছায়ায় ঢেকে যায়) চাঁদের প্রায় অদৃশ্য হয়ে যাওয়ার কথা। কিন্তু তখনও সূর্যের আলো পৃথিবীর বায়ুমণ্ডলের জলীয়বাষ্প, ধূলিকণা ও গ্যাস দ্বারা প্রতিফলিত হয়ে চাঁদের উপর পড়ে। ফলে এটি পৃথিবী পৃষ্ঠে অবস্থিত কোনো ব্যক্তি চাঁদকে কিছুটা হলেও দেখতে পায়। 
ডান পাশের আলোর বর্ণালী অনুযায়ী, লাল বর্ণের আলোর তরঙ্গ দৈর্ঘ্য অন্যান্য বর্ণের আলোর তুলনায় বেশি হওয়ায় এটি সব থেকে কম বিচ্ছুরিত হয়। তাই ওই সময় সূর্যের আলো পৃথিবীর বায়ুমণ্ডলের দ্বারা প্রতিফলিত হয়ে লাল বর্ণের আলো চাঁদের উপর পড়ে তাই চাঁদকে তখন লাল দেখায়।
দ্য নাইন লাইভস অফ ক্লোয়ি কিং

দ্য নাইন লাইভস অফ ক্লোয়ি কিং "ক্লোয়ি কিং এর নয় জীবন" একটি মার্কিন টেলিভিশনের ধারাবাহিক নাটক যা ১৪ই জুন ২০১১ থেকে এবিসি ফ্যামিলি চ্যানেলে দেখানো হচ্ছে। সেলিয়া থমসনের লেখা একই নামের বই এর কাহিনীর উপর ভিত্তি করে এক ঘণ্টার এই নাটকটি প্রস্তুত করা হয়েছে।.
গল্পের নায়িকা ক্লোয়ি কিং, এক কিশোরী, সে তার মৃত্যুর পর বুঝতে পারে তার বিড়ালের ন্যায় কিছু ক্ষমতা রয়েছে, যার মধ্যে নয়বার জীবন লাভ, অতিমানবীয় গতী, শক্তি, শ্রুতি, তৎপরতা এবং বিড়ালের মত যে কোন বস্তু আরোহণ করবার সামর্থ্য। এক রহস্যময় ব্যক্তি তার পিছু নিয়েছে একথা বুঝতে পেরে সে ব্যাপারটা আরো গভীর ভাবে খুঁজতে গিয়ে জানতে পারে ও এক প্রাচীন গোত্রের বংশধর। সে আরো জানতে পারে, একদল আততায়ী তার জাতিকে হাজার বছর ধরে শিকার করে আসছে আর সে আততায়ীদের হাত থেকে এই প্রাচীন গোত্রটিকে রক্ষা করবার একমাত্র চাবি। 
মূল প্রবন্ধঃ পর্ব সূচী
<onlyinclude></onlyinclude>
ডিগ

ডিগ () হচ্ছে একটি সামাজিক যোগাযোগ ওয়েবসাইট। সামাজিক ও ব্যবসায়িক খবর হচ্ছে এই সাইটের মূল বিষয়। এলেক্সা ডট কম অনুসারে (১১ই জুন,২০১১ তারিখ) ডিগ ডট কমের ওয়েবসাইট ট্রাফিক র‌যাংক হচ্ছে ১৪৩ তম। কোয়ান্টকাষ্ট ধারণা করে আমেরিকাতেই শুধু ডিগের প্রতি মাসে ৮.৫ মিলিয়ন ইউনিক ব্যবহারকারী আছে। কেভিন রোজ, ওয়েন বার্য়ন, রন গরোদেজস্কি ও জয় এ্যাডেলসন ২০০৪ সালের নভেম্বরে ডিগের পরীক্ষামূলক সংস্করণ প্রকাশ করে। জুলাই ২০০৫ এ সাইটটির ২.০ ভার্সন প্রকাশ হয়। মে ২০০৯ থেকে ফেইসবুকের মাধ্যমে ডিগ সাইটে প্রবেশের সুবিধা চালু হয়।
মেছোবাঘ

মেছোবাঘ (বৈজ্ঞানিক নাম: "Prionailurus viverrinus") মাঝারি আকারের বিড়ালগোত্রীয় দক্ষিণ এবং দক্ষিণ-পূর্ব এশিয়ার স্তন্যপায়ী বন্যপ্রাণী। জনবসতি স্থাপন, কৃষিজমিতে রূপান্তর ও অন্যান্য কারণে বাঘরোলের আবাসস্থল জলাভূমিগুলো দিন দিন সংকুচিত ও হ্রাস পাওয়াই এর মূল কারণ। তাই আইইউসিএন ২০০৮ সালে মেছোবাঘকে বিপন্ন প্রজাতির তালিকায় অর্ন্তভুক্ত করে।
বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
মেছোবাঘ সাধারণত জলাভূমি, বরাবর নদী, প্রবাহ, অশ্বখুরাকৃতি হ্রদ, জলাভূমি, এবং ম্যানগ্রোভতে বাস করে। এদের উপস্থিতি সেখানকার জলাভূমির অবস্থার ভালো-মন্দ নির্ধারণে সাহায্য করে। এরা সাঁতারে পারদর্শী হ‌ওয়ায় এধরনের পরিবেশে সহজেই খাপ খাওয়াতে পারে। এদের গায়ে ছোপ ছোপ চিহ্ন থাকার জন্য চিতাবাঘ বলেও ভুল করা হয়। ভারতের পশ্চিমবঙ্গে এটিকে সেই রাজ্যের 'রাজ্য প্রাণী' তকমা দেওয়া হয়েছে এবং এই রাজ্য বর্তমানে বাঘরোল সংরক্ষণে ও তাদের সংখ্যা বৃদ্ধিতে আশার আলো দেখিয়েছে।
ওয়াহাকা

ওয়াহাকা () মেক্সিকো একটি অঙ্গরাজ্য। ১৮২৩ সালে যুক্তরাষ্ট্রের ৪৭তম অঙ্গরাজ্য হিসেবে নিউ মেক্সিকো অন্তর্ভুক্ত হয় উত্তর আমেরিকার দেশ মেক্সিকোর রাজধানী।
কেভিন রোজ

কেভিন রোজবা রবার্ট কেভিন রোজ () একজন মার্কিন ইন্টারনেট উদ্যোক্তা। তিনি রিভিশন থ্রি, ডিগ, পাওন্স এবং মিল্ক প্রতিষ্ঠায় জড়িত ছিলেন। ২০০৪ সালে ডিগ, ২০০৭ সালে পাওন্স এবং ২০১১ সালে টেকনোলজি ব্লগ মিল্ক প্রতিষ্ঠা করেন।
কেভিন ১৯৭৭ সালে আমেরিকার ক্যালিফোর্নিয়াতে জন্মগ্রহণ করেন। তিনি নেভাদা বিশ্ববিদ্যালয়ে কম্পিউটার সায়েন্সে ভর্তি হলেও ১৯৯৮ সালে ড্রপ আউট হন।
কূটনীতি

কূটনীতি () হচ্ছে আন্তর্জাতিক সম্পর্কবিদ্যার একটি শাখা যেখানে রাষ্ট্র ও রাষ্ট্র সম্পর্কিত প্রতিষ্ঠান গুলোর মধ্যে পারস্পরিক চুক্তি বা আলোচনা সর্ম্পকিত কলা কৌশল অধ্যয়ন করা হয়। সাধারণ অর্থে কূটনীতি হচ্ছে কোন রাষ্ট্রের পররাষ্ট্রনীতি বাস্তবায়নের লক্ষ্যে পরিচালিত সরকারি কার্যক্রম।
বাংলা কূটনীতি শব্দটি কূট এবং নীতি শব্দের সন্ধিতে উৎপন্ন হয়েছে। কূট শব্দটির সমার্থক শব্দ হলো কুটিল, জটিল, কপট, মিথ্যা, কৌশলপূর্ণ ইত্যাদি। আর নীতি শব্দের সমার্থক শব্দ হল রীতি, নিয়ম, প্রথা ইত্যাদি। তাই কূটনীতি শব্দের অর্থ হলো কৌশলপূর্ণ নিয়ম। প্রধানত রাষ্ট্রের সঙ্গে রাষ্ট্রের পারস্পরিক সম্পর্ক, স্বার্থ বিষয়ক কর্মকাণ্ড বোঝাতে এই শব্দটি ব্যবহৃত হয়।
কূটনীতির ইংরেজি প্রতিশব্দ ডিপ্লোম্যাসী'র উদ্ভব ঘটেছে প্রাচীন গ্রিক শব্দ হতে। গ্রীক "ডিপ্লোমা" শব্দটি থেকে "ডিপ্লোম্যাসী" শব্দটির সৃষ্টি বলে ধারণা করা হয়। ডিপ্লোমা শব্দটি গ্রীক ক্রিয়াশব্দ "ডিপ্লোন" থেকে এসেছে। ডিপ্লোন মানে হচ্ছে- ভাঁজ করা। ফ্রান্সে ১৭শতক থেকে বিদেশে অবস্থানকারী বাণিজ্যিক ও সরকারি প্রতিনিধি দলকে কূটনৈতিক দল বলা শুরু হয়।
কূটনীতি শব্দটি ১৭৯৬ সালে এডমন্ড বার্ক প্রচলিত ফরাসী শব্দ diplomatie থেকে প্রচলন হয়।বাংলা কূটনীতি শব্দটি সংস্কৃত শব্দ "কূটানীতি" থেকে আগত। প্রথম মৌর্য্য সম্রাট চন্দ্রগুপ্তের উপদেষ্টা চাণক্য কৌটিল্য’র নাম থেকে কূটানীতি শব্দটির উদ্ভব ঘটে।
চট্টগ্রাম বৌদ্ধ বিহার

চট্টগ্রাম বৌদ্ধ বিহার চট্টগ্রামের নন্দনকাননে অবস্থান। ১৮৮৯ সালে প্রতিষ্ঠিত "অনাথ বাজার বৌদ্ধ বিহার"র সম্প্রসারিত স্থায়ী ভূমি হিসেবে ১৮৯৭ সালে খ্রিষ্টাব্দে এই বিহার প্রতিষ্ঠিত হয়। এই বিহার বাংলাদেশের বৌদ্ধদের অন্যতম পূণ্যস্থান হিসাবে বিবেচিত হয়।
শতাব্দী পুরাতন বাংলাদেশ বৌদ্ধ সমিতির (তৎকালীন চট্টগ্রাম বৌদ্ধ সমিতি) প্রথম সভাপতি শ্রীমৎ উ. গুনামেজু মহাথের এবং সাধারণ সম্পাদক নাজিরকৃষ্ণ চৌধুরী বিহার স্থাপনে অগ্রণী ভূমিকা পালন করেন। প্রাথমিকভাবে ভক্ত এবং পূজারীদের আর্থিক সহযোগিতায় ভবনটির একতলা নির্মিত হয়। ১৯০৩ সালে চট্টগ্রামের আন্দরকিল্লাস্থ রংমহল পাহাড়ে চট্টগ্রাম জেনারেল হাসপাতাল নির্মাণের জন্য মাটি খননকালে একটা পুরাতন বৌদ্ধ মূর্তি পাওয়া যায়। বিহারের সে সময়ের অধ্যক্ষ অগ্‌ গমহা পণ্ডিত-উ-ধম্মবংশ মহাথের এর তৎপরতার কারণে মূর্তিটি বঙ্গীয় সরকার এ বিহারে প্রদান করে। বিহারের মূল ভবনটির পাশেই অপর একটি মন্দিরে মূর্তিটি স্থাপন করা হয়। এটি “বুড়াগোঁসাই মন্দির” নামে পরিচিত।
১৮৮৯ সালে প্রতিষ্ঠার পর এই বিহারের প্রথম অধ্যক্ষের দায়িত্ব পালন করেন অগ্‌ গমহা পণ্ডিত-উ-ধম্মবংশ মহাথের, দ্বিতীয় অধ্যক্ষ শ্রীমৎ দীপঙ্কর শ্রীজ্ঞান মহাথের, তৃতীয় অধ্যক্ষ অধ্যাপক শীলাচার শাস্ত্রী, চতুর্থ অধ্যক্ষের দায়িত্বে ছিলেন শ্রীমৎ সুবোধিরত্ন মহাথের, পঞ্চম অধ্যক্ষ শ্রীমৎ জ্যোতিঃপাল মহাথের এবং ষষ্ঠ অধ্যক্ষ আছেন শ্রীমৎ জ্ঞানশ্রী মহাস্থবির। ২০০৫ সালে বিহারে প্রবেশের দুই পাশে অধ্যক্ষ শ্রীমৎ দীপঙ্কর শ্রীজ্ঞান মহাথের এবং অধ্যক্ষ অধ্যাপক শীলাচার শাস্ত্রী মহাস্থবিরের স্মৃতিমন্দির প্রতিষ্ঠা করা হয়। এছাড়াও বিহারের মূল ভবনের দ্বিতীয় তলায় গৌতম বুদ্ধের আসনের নিচে দুইপাশে পণ্ডিত-উ-ধম্মবংশ মহাথের এবং শ্রীমৎ দীপঙ্কর শ্রীজ্ঞান মহাথের এর আবক্ষ মূর্তি প্রতিষ্ঠিত আছে।
ত্রিশের দশকে আচার্য শাক্য নামে তিব্বতের এক সন্ন্যাসী চট্টগ্রাম ভ্রমণে আসেন। তিনি তখন কিছুদিনের জন্য বৌদ্ধ বিহারে অবস্থান করেন এবং বিহারের অধ্যক্ষ অগ্‌ গমহা পণ্ডিত-উ-ধম্মবংশ মহাথেরকে বুদ্ধের কেশধাতু প্রদান করেন। অতি দুর্লভ এই কেশধাতুর কিছু অংশ ১৯৫৮ সালে শ্রীলংকায়, ১৯৬৪ সালে জাপানে, ১৯৭৯ সালে থাইল্যান্ডে রাষ্ট্রীয়ভাবে প্রদান করা হয়। শ্রীলংকার সরকার ২০০৭ সালে বাংলাদেশ সরকারের মাধ্যমে বৌদ্ধ সমিতি হতে আবারো কেশধাতু গ্রহণ করে।
থাইল্যান্ড থেকে আনা গৌতম বুদ্ধের দুই প্রধান শিষ্য অগ্রশ্রাবক ধর্মসেনাপতি “সারিপুত্র” এবং ঋষিশ্রেষ্ঠ “মহামোগলায়ন” মহাস্থবিরদ্বয়ের অষ্টধাতুর নির্মিত মূর্তি বুড়াগোঁসাই মন্দিরে স্থাপন করা হয়।
শ্রীলংকার সরকারপ্রদত্ত গৌতম বুদ্ধের স্মৃতিধন্য বোধিবৃক্ষের একটি চারা ১৯৮০ সালের ১৫ নভেম্বর চট্টগ্রাম বৌদ্ধ বিহারে রোপণ করা হয়। ১৯৯১ সালে বোধিবৃক্ষের নিচে বোধিমন্ডপ নির্মাণ করা হয়।
চট্টগ্রাম বৌদ্ধ বিহারে বিভিন্ন দূর্লভ পাণ্ডুলিপিসমৃদ্ধ একটি গ্রন্থাগার আছে। এটির নাম চিন্তামনি গ্রন্থাগার। এখানে তালপাতার পাণ্ডুলিপি সংরক্ষিত আছে। এই সংগ্রহশালায় আছে পালি ভাষা, বর্মী ভাষা, সংস্কৃত ভাষায় রচিত প্রাচীন ধর্মীয় শাস্ত্র। শাস্ত্রীয় সাহিত্য এবং তালপাতায় রচিত শিল্পকর্ম এই গ্রন্থাগারকে সমৃদ্ধ করেছে।
বৌদ্ধ বিহারে এছাড়াও আছে বুড্ডিষ্ট হোস্টেল, ধম্মবংশ ইন্সটিটিউট, চিকিৎসা কেন্দ্র ইত্যাদি।
শ্বাসপ্রশ্বাসের বই

শ্বাসপ্রশ্বাসের বই পরবর্তী যুগ (রাজবংশ XXVI) এবং রোমান যুগের একটি গুরুত্বপূর্ণ প্রাচীন মিশরীয় অন্ত্যোষ্টিক্রিয়ার গ্রন্থ। এটি পরকালে মৃত মানুষদের বিদ্যমান থাকাকে সক্ষম করার উদ্দেশ্যে লেখা। মানুষের জানা সর্বপ্রাচীন অনুলিপিটি ৩৫০ খ্রিস্টপূর্বাব্দের। অন্য অনুলিপিটি টোলমেইম এবং মিশরীয় ইতিহাসের রোমান কালে পাওয়া যায়। এটি মৃতের বইয়ের সরলীকৃত রূপ।
শ্বাসপ্রশ্বাসের বই বলা হয় কারণ বইটি শুরু হয় এই ভাবেঃ
"শ্বাস‌প্রশ্বাসের বইয়ের শুরুতেই আইসিস তার ভাই ওসাইরিসকে পুনরুজ্জীবিত করার চেষ্টা করে, আপনার দেহ জ্যোতির্ময় করা জন্য, পুনরায় আপনার সারবত্তা পুনর্যৌবনে ..."
এবং আরোঃ
"আপনার স্বতন্ত্র অস্তিত্ব স্থায়ী, আপনার দেহ দীর্ঘস্থায়ী, আপনার মমি উন্মেষিত ... "
একে "শ্বাস‌প্রশ্বাসের অনুমতি" ("Shait in Sensen" অথবা "Shai-N-Sin Sin") ও বলা হয়ে থাকে। জোসেফ স্মিথ পাপিরি I, X এবং XI তে, এটি করেছে আম্মোনের যাজক, হোর।
ভিন্ট সার্ফ

ভিন্টন গ্রে "ভিন্ট" সার্ফ () (/ˈsɜrf/; জন্ম ২৩শে জুন, ১৯৪৩) একজন প্রথিতযশা আমেরিকান কম্পিউটার বিজ্ঞানী, যাকে আধুনিক 'ইন্টারনেটের জনক' বলা হয়ে থাকে। তার এই উপাধিটি তিনি আমেরিকান কম্পিউটার বিজ্ঞানী রবার্ট কানের সাথে ভাগ করেছেন। অবৈতনিক ডিগ্রির সাথে তার এই অবদানসমূহ স্বীকার এবং প্রশংসিত করা হয়েছে। তাকে ন্যাশনাল মডেল অফ টেকনোলজি, টুরিং পুরস্কার এবং ন্যাশনাল অ্যাকাডেমি অফ ইঞ্জিনিয়ারিং এর সদস্যপদ সহ প্রযুক্তিগত অনেক পুরস্কার পেয়েছেন।
স্ট্যানফোর্ড বিশ্ববিদ্যালয় থেকে গণিতে ব্যাচেলরর ডিগ্রি অর্জন করে সার্ফ আইবিএম এ যোগদান করেন। তিনি সেখানে সিস্টেম ইঞ্জিনিয়ার হিসেবে কাজ করতেন। তিনি ইউনিভার্সিটি অব ক্যালিফোর্নিয়া, লস এঞ্জেলস থেকে কম্পিউটার বিজ্ঞানে ১৯৭০ সালে মাস্টার ডিগ্রি এবং ১৯৭২ সালে ডক্টরেট ডিগ্রি অর্জন করেন। তিনি ১৯৭২ সালের নভেম্বরে স্ট্যানফোর্ড বিশ্ববিদ্যালয় এ তড়িৎ প্রকৌশল এবং কম্পিউটার বিজ্ঞানের সহকারী অধ্যাপক হিসেবে যোগদান করেন এবং ১৯৭৬ সালের অগাস্ট পর্যন্ত এ পদে কর্মরত ছিলেন। 
ক্যারিয়ারের শুরুর দিকে তিনি মার্কিন যুক্তরাষ্ট্রের প্রতিরক্ষা মন্ত্রনালয়ের অ্যাডভান্সড রিসার্চ প্রোজেক্ট এজেন্সিতে (ডিএআরপিএ) টিসিপি/আইপি এর প্রযুক্তি বিকশিত করতে কাজ শুরু করেন। সার্ফ গুগলের ভাইস প্রেসিডেন্ট হিসেবেও দায়িত্ব পালন করেন। ২০১০ সাল থেকে তিনি জাতিসংঘের "ডিজিট্যাল উন্নয়নের জন্য ব্রডব্যান্ড কমিশনের" একজন কমিশনারের দায়িত্ব পালন শুরু করেন।
Further awards include:
ব্রাজিলের সংস্কৃতি

ব্রাজিলের সংস্কৃতি বেশ বৈচিত্র্যময় একটি সংস্কৃতি। ঔপনিবেশিক শাসন আমলেই ব্রাজিলে বসবাসরত পর্তুগিজ, আফ্রিকান, ও আদিবাসী আমেরিকানদের ভেতর সাংস্কৃতিক ও জাতিগত মিশ্রণ ঘটে, যাকে কেন্দ্র করেই বর্তমান ব্রাজিলের সংস্কৃতির সবচেয়ে বড় অংশটি গড়ে উঠেছে। উনিশ শতকের শেষ দিকে ও বিশ শতকের গোড়ার দিকে ব্রাজিলে ইতালীয়, জার্মান, স্পেনীয়, আরব, ও জাপানি অভিবাসীদের আগমন ঘটে। এবং এসব জাতিগোষ্ঠীর মানুষের নিজস্ব সংষ্কৃতিও ব্রাজিলীয় সংস্কৃতির বিকাশ ও বৈচিত্র্যময়তাকে প্রভাবান্বিত করেছে, যার ফলশ্রুতিতে বর্তমানে ব্রাজিলে একটি বহুবৈচিত্রময় সংস্কৃতি ও বহুজাতিক সমাজব্যবস্থা গোড়াপত্তন হয়েছে।
প্রায় তিন শতকেরও বেশি সময়ব্যাপী পর্তুগিজ সাম্রাজ্যের অংশ হিসেবে শাসিত হওয়ায় ব্রাজিলের সংস্কৃতির মূল অংশটি এসেছে পর্তুগিজ সংস্কৃতির কাছ থেকে। পর্তুগিজরা ব্রাজিলে মূলত যে বিষয়গুলোর ওপর প্রভাব ফেলেছে, তার মাঝে আছে পর্তুগিজ ভাষা, ক্যাথলিক চার্চ, এবং ঔপনিবেশিক নির্মাণশৈলী। যদিও এই সংস্কৃতি আফ্রিকান, ও ব্রাজিলে বসবাসরত আদিবাসী আমেরিকানদের সংস্কৃতি ও ঐতিহ্য দ্বারা বেশ তীব্রভাবে প্রভাবিত হয়েছে, সেই সাথে অন্যান্য অ-পর্তুগিজ ইউরোপীয়দের দ্বারাও। ব্রাজিলীয় সংষ্কৃতির কিছু অংশ গড়ে উঠেছে ইতালীয়, জার্মান, ও অন্যান্য ইউরোপীয় অভিবাসীদের হাত ধরে। পূর্বে বেশ বড় সংখ্যায় আগমনকৃত এসকল ইউরোপীয়দের একটি বড় অংশ ব্রাজিলের দক্ষিণ ও দক্ষিণ-পূর্ব অংশে বাস করে, এবং ঐ অঞ্চলের সংস্কৃতিকে প্রভাবিত করেছে। আদিবাসী আমেরিকানরা মূলত ব্রাজিলের ভাষা ও রন্ধনশিল্পকে প্রভাবিত করেছে; অপরদিকে আফ্রিকানরা প্রভাব বিস্তার করেছে ভাষা, রন্ধনশিল্প, সঙ্গীত, নৃত্য, এবং ধর্ম ইত্যাদি নানাবিধ ক্ষেত্রে।
কোটি টাকার প্রেম

কোটি টাকার প্রেম ২০১১ সালে মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করেছেন সোহানুর রহমান সোহান। ছবিটির প্রাধান চরিত্র গুলোতে অভিনয় করেছেন শাকিব খান, অপু বিশ্বাস, মিশা সওদাগর, মিজু আহমেদ, আবুল হায়াত, রিনা খান, অমল বোস, সিরাজ হায়দার, রেহানা জলি, ডন সহ আরও অনেকে।
মিশা সওদাগর শহরের নামকরা সন্ত্রাসী। অস্ত্রবাজি করে মানুষের মনে ভয় জাগানোই তার একমাত্র কাজ। সেই মিশাই এক সময়ে ভালোবেসে ফেলেন অপু বিশ্বাসকে। অপুকে বিয়ে করার জন্য পাগল হয়ে যান তিনি। কিন্তু অপু মনে প্রাণে ঘৃণা করেন মিশাকে। মিশার হাত থেকে বাঁচার জন্য ঘর থেকে পালিয়ে যান অপু। মিশা খুঁজতে থাকেন অপুকে, কিন্তু পান না। বাধ্য হয়েই অপুকে খুঁজে বের করার জন্য খবরের কাগজে কোটি টাকার পুরস্কার ঘোষণা করেন তিনি।’
ছবিতে শাকিব খান একজন উদীয়মান সংগীতশিল্পী। নিজের বাবাকে সন্তুষ্ট করার জন্য শাকিবের প্রয়োজন কোটি টাকা। ঘটনা প্রবাহে অপু শাকিবকে ভালোবেসে ফেলেন। আর শাকিব কোটি টাকা পাবার জন্য অপুকে তুলে দিতে চান মিশার হাতে।’
"কোটি টাকার প্রেম" ছবির সঙ্গীত পরিচালনা করেছেন শওকত আলী ইমন।
গ্র্যাডিয়েন্ট

যখন ডিফারেন্সিয়াল ভেক্টর অপারেটরের সাথে কোনো ত্রিমাত্রিক স্কেলার ক্ষেত্র ফাংশনের সাধারণ গুণ হয় তখন তাকে গ্র্যাডিয়েন্ট বলে।ভেক্টর ক্যালকুলাসে কোন স্কেলার ক্ষেত্রের গ্র্যাডিয়েন্ট একটি ভেক্টর। এই ভেক্টরের মান স্কেলারটির সর্বোচ্চ পরিবর্তন হারের সমান এবং সর্বোচ্চ পরিবর্তন যেদিকে ঘটে ভেক্টরটির দিকও হয় সেদিকে। ইক্লিডীয় স্থানে অবস্থিত যেসব অপেক্ষকের মান অন্য একটি ইউক্লিডীয় স্থানেই সীমাবদ্ধ থাকে তাদের গ্র্যাডিয়েন্টকে জ্যাকবিয়ান হিসেবে আখ্যায়িত করা হয়।
কোন ঢালের নতি বোঝাতেও ইংরেজিতে গ্র্যাডিয়েন্ট শব্দটি ব্যবহৃত হয়। তবে নতির সাথে গ্র্যাডিয়েন্টকে গুলিয়ে ফেলা ঠিক হবে না। গ্র্যাডিয়েন্টের কোন যথোপযুক্ত বাংলা প্রতিশব্দ না থাকায় মূল ইংরেজিটিই ব্যবহার করা হচ্ছে।
কোন ফাংশন, formula_1 একটি স্কেলার ক্ষেত্র হলে,
তার গ্র্যাডিয়েন্ট হবে, formula_2
ডাইভারজেন্স

ত্রিমাত্রিক ভেক্টর ডিফারেন্সিয়াল অপারেটর এর সাথে যদি কোনো ত্রিমাত্রিক ভেক্টর ক্ষেত্র ফাংশন ডট গুণফল বা স্কেলার গুণফল হয় তবে তাকে ডাইভারজেন্স বলে।ভেক্টর ক্যালকুলাসে ডাইভারজেন্স একটি ভেক্টর অপারেটর, অর্থাৎ এটি একটি ভেক্টরের উপর ক্রিয়া করে। এই অপারেটর কোন একটি নির্দিষ্ট বিন্দুতে একটি ভেক্টর ক্ষেত্রের সোর্স বা সিংকের মান নির্ণয় করে। আরও সূক্ষ্মভাবে বললে, ডাইভারজেন্স একটি নির্দিষ্ট বিন্দুর চারদিকে একটি ক্ষুদ্রাতিক্ষুদ্র আয়তন থেকে একটি ভেক্টর ক্ষেত্রের বহির্মুখী ফ্লাক্সের আয়তন ঘনত্ব নির্দেশ করে।
উদাহরণ হিসেবে বাতাসের কথা বলা যেতে পারে। ধরা যাক বাতাস উষ্ণ বা শীতল হচ্ছে। এর সাথে সংশ্লিষ্ট ভেক্টর ক্ষেত্র হচ্ছে কোন বিন্দুতে বহির্মুখী বা অন্তর্মুখী বাতাসের বেগ। বাতাস গরম হতে থাকলে প্রসারিত হবে এবং চারদিকে ছড়িয়ে পড়বে। গতি বহির্মুখী হওয়ায় এই অঞ্চলের যেকোন বিন্দুতে বেগের ডাইভারজেন্স হবে ধনাত্মক। কারণ অঞ্চলটি উৎস তথা সোর্স হিসেবে কাজ করছে। অন্যদিকে বাতাস ঠাণ্ডা হতে থাকলে সংকুচিত হবে, এতে সেই অঞ্চলের কোন বিন্দুতে বেগের ডাইভারজেন্স হবে ঋণাত্মক এবং অঞ্চলটি বিবেচিত হবে সিংক তথা নিমজ্জনস্থল হিসেবে। সোর্সের বাংলা উৎসস্থল করা হলে সিংকের বাংলা করা যেতে পারে লক্ষ্যস্থল।
formula_1 একটি ভেক্টর ক্ষেত্র হলে,
তার ডাইভারজেন্স হবে, formula_2
অর্থসংস্থান

অর্থসংস্থান হচ্ছে অর্থ ব্যবস্থাপনার বিজ্ঞান। একে অর্থায়নও বলা হয়ে থাকে। অর্থসংস্থানের সাধারণ শাখাগুলো হচ্ছে: ব্যবসায়ীক অর্থসংস্থান, ব্যক্তিগত অর্থসংস্থান এবং পাবলিক অর্থসংস্থান।
"অর্থসংস্থান"কে প্রায়ই অর্থ ব্যবস্থাপনা অথবা "তহবিল ব্যবস্থাপনা" হিসাবে সংজ্ঞায়িত করা হয়। প্রকৃতপক্ষে, আধুনিক ফাইন্যান্স হচ্ছে ব্যবসায়িক কর্মকাণ্ডের একটি স্বতন্ত্র ক্ষেত্র, যার মধ্যে অর্ন্তভুক্ত আছে অর্থ এবং অর্থের বিকল্পসমূহের উৎসায়ণ, বিপণন ও ব্যবস্থাপনা, এবং এ কাজে ব্যবহৃত হয় বিভিন্নধরনের মূলধন হিসাব, আর্থিক ইন্সট্রুমেন্ট এবং সম্পদ, দায় ও ঝুঁকি লেনদেন এবং ক্রয়বিক্রয়ের জন্য সৃষ্ট বাজার। অর্থসংস্থানের ধারণা, গঠন এবং নীতিমালা নিয়ন্ত্রিত হয় আঞ্চলিক বা বৈশ্বিক বাজার জুড়ে বিস্তৃত রাজনৈতিক অর্থনীতির মধ্যে বিদ্যমান ক্ষমতার সম্পর্কের এক জটিল ব্যবস্থার দ্বারা। অর্থসংস্থান একই সাথে কলা (যেমনঃ পণ্য উন্নয়ন) এবং বিজ্ঞান (যেমনঃ পরিমাপ করা), যদিও এরা ক্রমেই একীভূত হয়ে পড়ে ঝুঁকি ও লাভের সম্পর্ক নির্ণয়ের প্রযুক্তিগত এবং প্রাতিষ্ঠানিক মনোযোগের কারণে, যার মধ্যে শেয়ারহোল্ডাদের স্বার্থ নিহিত।
ইন্দাবা

ইন্দাবা হচ্ছে দক্ষিণ আফ্রিকার জুলু ও ঝোসা সম্প্রদায়ের ইজিন্দুনা বা হেডম্যানদের গুরুত্বপূর্ণ কনফারেন্স বা সভা। এ ধরনের সমজাতীয় সভা ইন্দযাবা নামে সোয়াজি সম্প্রদায়ের মাঝেও অণুশীলন হয়। এ ইন্দাবা শুধুমাত্র হেডম্যানদের নিয়ে অথবা বিভিন্ন সম্প্রদায়ের প্রতিনিধিদের নিয়েও অনুষ্ঠিত হয়। ইন্দাবা একটি জুলু ভাষার শব্দ যার ইংরেজি প্রতিশব্দ "বিজনেস" অথবা "ম্যাটার"। ইন্দাবা শব্দটি দক্ষিণ অফ্রিকার সর্বত্রই ব্যবহার করতে দেখা যায়। মাঝে মাঝে সমাবেশ বা মিটিং-এর সমার্থক হিসেবে ব্যবহৃত হয়।
ইন্দাবা শব্দটি এখন স্কাউট আন্দোলনের মাধ্যমে সারা বিশ্বে ব্যবহৃত হয়। ইন্দাবা হচ্ছে স্কাউট লিডারদের সমাবেশ। বিশ্ব স্কাউট ইন্দাবা হচ্ছে সারা বিশ্বের স্কাউট লিডার বা স্কাউট মাস্টারদের সমাবেশ। কাবদের সমাবেশ ক্যম্পুরি, স্কাউটদের সমাবেশ জাম্বুরি, রোভারদের সমাবেশ মুট-এর মতো স্কাউট লিডারদের সমাবেশের জন্য “ইন্দাবা” শব্দ ব্যবহৃত হচ্ছে।
১৯৪৯ সালে নরওয়েতে অনুষ্ঠিত ১২তম বিশ্ব স্কাউট কনফারেন্সে আফ্রিকা থেকে ঘুরে আসা লর্ড রোওয়াল্যান ইন্দাবা আয়োজনের প্রথম প্রস্তাব উপস্থাপন করেন। ব্রিটিশ স্কাউট অ্যসোসিয়েশনের লর্ড রোওয়াল্যান উল্লেখ করেন যে, অনেক লিডার প্যাক মিটিং ট্রুপ মিটিং ও ক্রু মিটিং-এ কাজ করে থাকেন যারা সবসময় সমাবেশে অংশগ্রহণ করার সুযোগ পান না সুতরাং লিডারদের নিয়ে সমাবেশ করা দরকার যা আফ্রিকার আদিবাসী সম্প্রদায়ের প্রচলিত ইন্দাবার আদলে হবে। সেই থেকে এই শব্দটি স্কাউট আন্দোলনের সাথে জড়িত।
এখন পর্যন্ত ৩টি বিশ্ব স্কাউট ইন্দাবা অনুষ্ঠিত হয়। ১৯৫২ সালের জুলাই মাসে যুক্তরাজ্যের গিলওয়েল পার্কে প্রথম, ১৯৫৭ সালের জুন মাসে যুক্তরাজ্যের সুট্টন কল্ডফিল্ড-এ দ্বিতীয় এবং ১৯৬০ সালের আগস্ট মাসে নরওয়ের ওমেন-এ তৃতীয় বিশ্ব স্কাউট ইন্দাবা অনুষ্ঠিত হয়।
বাংলাদেশ স্কাউটস-এর ব্যবস্থাপনায় ০৫-০৯ মে, ২০০৫ জাতীয় স্কাউট প্রশিক্ষণ কেন্দ্র, মৌচাক গাজীপুরে ১ম জাতীয় ইন্দাবা অনুষ্ঠিত হয়। বাংলাদেশ স্কাউটস, বরিশাল অঞ্চলের ব্যবস্থাপনায় ও পরিচালনায় ০৫-০৯ অক্টোবর ২০০৪ পর্যন্ত বিএম স্কুল বরিশালে প্রথম আঞ্চলিক ইন্দাবা অনুষ্ঠিত হয়। বাংলাদেশ স্কাউটস, বরিশাল অঞ্চলের পরিচালনায় ও বরিশাল জেলার ব্যবস্থাপনায়, বরিশাল জিলা স্কুল বরিশাল ১৮-২১ জুন ২য় আঞ্চলিক ইন্দাবা অনুষ্ঠিত হয়। এ ইন্দাবায় ৬৫ জন কাব ও স্কাউট লিডার ২০ জন কর্মকর্তা, ৫ জন সাপোর্ট স্টাফসহ মোট ৯০ জন অংশহগ্রহণ করেন এবং রূপাতলী ও চর ছখিনা নামক দুটি সাব-ক্যাম্পে কার্যক্রম পরিচালিত হয়।